pythainlp/thai-wiki-dataset-v4 huggingface dataset:
มอลตีสเอฟเอโทรฟี

เอฟเอโทรฟี เป็นการแข่งขันฟุตบอลถ้วยประจำปีซึ่งจัดขึ้นในประเทศมอลตา ก่อตั้งขึ้นใน ค.ศ. 1933 โดยเกิดจากนัดการแข่งขันระหว่างอิตาลีกับอังกฤษที่โรมในเดือนพฤษภาคม ค.ศ. 1933 ซึ่งมีชาวมอลตาเดินทางไปให้กำลังใจทีมชาติอังกฤษเป็นจำนวนมาก สมาคมฟุตบอลของประเทศอังกฤษเห็นดังนั้นจึงมอบถ้วยรางวัลเงินแก่มอลตาเพื่อใช้เป็นรางวัลจากการแข่งขันเอฟเอโทรฟีซึ่งเลียนแบบเอฟเอคัพ
รูปแบบการแข่งขันเป็นแบบแพ้คัดออก ทีมที่ชนะเลิศถ้วยนี้ จะได้สิทธิ์เข้าร่วมแข่งขันยูฟ่ายูโรปาลีกในรอบคัดเลือกรอบสอง และได้สิทธิ์เข้าร่วมแข่งขันมอลตีสซูเปอร์คัพ ซึ่งจะพบกับทีมชนะเลิศลีกของฤดูกาลเดียวกัน
มอลตีสซูเปอร์คัพ

มอลตีสซูเปอร์คัพ เป็นการแข่งขันฟุตบอลซูเปอร์คัพประจำปีซึ่งจัดขึ้นที่ประเทศมอลตา เป็นการพบกันระหว่างทีมชนะเลิศมอลตีสพรีเมียร์ลีกกับทีมชนะเลิศมอลตีสเอฟเอโทรฟีในฤดูกาลที่แล้ว หากในฤดูกาลนั้น ทีมชนะเลิศลีกกับเอฟเอโทรฟีเป็นทีมเดียวกัน ฝ่ายจัดการแข่งขันจะให้ทีมรองชนะเลิศในลีกเข้าร่วมแข่งขัน เดิมการแข่งขันถูกจัดขึ้นหลังจบฤดูกาลในลีก แต่หลังจาก ค.ศ. 2003 เป็นต้นมา ได้เปลี่ยนไปจัดในช่วงกลางเดือนธันวาคมแทน
ทีมชนะเลิศในปัจจุบันคือ วัลเลตตา หลังจากสามารถเอาชนะบัลซานไปได้ 2–1 เมื่อวันที่ 21 ธันวาคม ค.ศ. 2019 ณ สนามกีฬาแห่งชาติตาอาลี
สนามกีฬาแห่งชาติตาอาลี

สนามกีฬาแห่งชาติ  เป็นสนามฟุตบอลที่ตั้งอยู่ที่ตาอาลี  ในประเทศมอลตา สนามแห่งนี้เป็นที่ตั้งของสำนักงานใหญ่สมาคมฟุตบอลมอลตา มีความจุ 16,997 ที่นั่ง นับเป็นสนามกีฬาที่ใหญ่ที่สุดในประเทศ และยังเป็นสนามเหย้าของฟุตบอลทีมชาติมอลตา และเป็น 1 ใน 4 สนามที่ใช้จัดการแข่งขันมอลตีสพรีเมียร์ลีก
สนามกีฬาแห่งชาติเคยใช้จัดการแข่งขันฟุตบอลชิงแชมป์แห่งชาติยุโรป รุ่นอายุไม่เกิน 17 ปี 2014 โดยใช้จัดการแข่งขันที่นี่ทั้งหมด 7 นัด ซึ่งรวมถึงพิธีเปิด การแข่งขันรอบแบ่งกลุ่ม 3 นัด รอบรองชนะเลิศ และรอบชิงชนะเลิศ ซึ่งอังกฤษสามารถเอาชนะการยิงลูกโทษเหนือเนเธอร์แลนด์ไปได้ ในนัดนั้นมีผู้เข้าชม 9,422 คน
สหภาพนานาชาติเพื่อคุ้มครองพันธุ์พืชใหม่

สหภาพนานาชาติเพื่อคุ้มครองพันธุ์พืชใหม่  เป็นองค์การระหว่างรัฐบาลมีลักษณะเฉพาะตัวที่ไม่สังกัดสหประชาชาติ โดยมีสำนักงานใหญ่ในกรุงเจนีวา ประเทศสวิตเซอร์แลนด์ เลขาธิการคนปัจจุบัน คือ Francis Gurry คำว่า อนุสัญญา UPOV หมายความถึงเอกสารกฎหมายระหว่างประเทศที่เกี่ยวข้องกับสหภาพ ได้แก่ รัฐบัญญัติอนุสัญญา UPOV ค.ศ. 1991 (UPOV 91), รัฐบัญญัติอนุสัญญา UPOV ค.ศ. 1978 (UPOV 78) และรัฐบัญญัติอนุสัญญา UPOV ค.ศ. 1961 แก้ไขเพิ่มเติม ค.ศ. 1972 (UPOV 61)
ชาติชาย งามสรรพ์

ชาติชาย งามสรรพ์ (เกิด 20 เมษายน พ.ศ. 2516) ชื่อเล่น เก่ง เป็นนักแสดงชายชาวไทย เป็นที่รู้จักมากที่สุดจากบท "รพินทร์ (ดำ)/เสือดำ" จากภาพยนตร์เรื่อง "ฟ้าทะลายโจร" เมื่อปี พ.ศ. 2543 ก่อนหน้านั้นเคยรับบทเป็นนักแสดงสมทบในภาพยนตร์เรื่อง "2499 อันธพาลครองเมือง" ในบท "ดำ เอสโซ่" เพื่อนรักและมือขวาของ ปุ๊ ระเบิดขวด ซึ่งแสดงโดยเพื่อนรักในชีวิตจริงของเขาอย่าง ต๊อก ศุภกรณ์ กิจสุวรรณ โดยมีวลีที่โด่งดังมากว่า แล้วแต่ปุ๊
การศึกษา.
ชาติชายจบการศึกษาระดับชั้นประถมจาก โรงเรียนผะดุงศิษย์พิทยา ระดับชั้นมัธยมต้นจาก โรงเรียนโยธินบูรณะ ระดับชั้นมัธยมปลายจาก โรงเรียนอำนวยศิลป์ (เคยมีความคิดจะสอบเข้าโรงเรียนเตรียมทหาร) หลังจากนั้นก็จบระดับชั้นปริญญาตรีจาก มหาวิทยาลัยกรุงเทพ
วัดแก้วแจ่มฟ้า

วัดแก้วแจ่มฟ้า เป็นวัดราษฎร์ สังกัดคณะสงฆ์ฝ่ายมหานิกาย ตั้งอยู่ในแขวงมหาพฤฒาราม เขตบางรัก กรุงเทพมหานคร ประชาชนนิยมมาทำบุญโลงศพ ลอยอังคาร ไถ่ชีวิตโค กระบือ เผาศพ และสงเคราะห์โลงศพ เดินตีระฆังขอพรรอบบริเวณอุโบสถ วัดมีเนื้อที่ 7 ไร่ 2 งาน 53 วา อาจเรียกว่า วัดแก้วฟ้าล่าง ส่วน วัดแก้วฟ้าบน คือวัดแก้วฟ้าจุฬามณี
เดิมวัดแก้วแจ่มฟ้าตั้งอยู่ริมแม่น้ำเจ้าพระยา ตรงปากคลองผดุงกรุงเกษม เป็นวัดโบราณ สร้างมาเมื่อใดไม่มีหลักฐาน จนในสมัยรัชกาลที่ 4 ฝรั่งเข้ามาอาศัยอยู่บริเวณรอบวัดอย่างหนาแน่น แล้วยังไปร้องทุกข์ต่อกระทรวงนครบาลว่า ทนเหม็นกลิ่นเผาศพไม่ไหว เจ้าของที่ดินขณะนั้นคือ พระคลังข้างที่ แก้ปัญหาด้วยการให้พระคลังข้างที่ลงทุนสร้างวัดแก้วแจ่มฟ้าในที่ใหม่ เอาที่เก่าทำประโยชน์ทางการค้า วัดแก้วแจ่มฟ้าแห่งใหม่ได้สร้างใหม่ในปี พ.ศ. 2450 ที่ถนนสี่พระยาซึ่งเพิ่งตัดใหม่ในปี พ.ศ. 2448 ส่วนที่ตั้งเดิมของวัดกลายเป็นธนาคารฮ่องกง-เซี่ยงไฮ้ ปัจจุบันคือโรงแรมรอยัลออร์คิดเชราตัน
ปฏิทินอาหรับก่อนการมาของอิสลาม

จารึกปฏิทินอาระเบียใต้โบราณเปิดเผยการใช้งานปฏิทินในท้องถิ่น อย่างน้อยบางส่วนในปฏิทินอาระเบียใต้ใช้ระบบปฏิทินสุริยจันทรคติ ส่วนอาระเบียตอนกลาง โดยเฉพาะมักกะฮ์ ไม่ค่อยมีหลักฐานนี้ แต่รายละเอียดพบได้ในบันทึกของมุสลิมในสมัยอับบาซียะฮ์ นักประวัติศาสตร์บางคนยึดมั่นว่าปฏิทินก่อนการมาของอิสลามที่ใช้ในอาระเบียกลางคือปฏิทินจันทรคติ ซึ่งคล้ายกับปฏิทินอิสลามสมัยใหม่ บางคนเห็นพ้องว่าปฏิทินก่อนการมาของอิสลามเคยเป็นปฏิทินจันทรคติมาก่อน แต่ถูกเปลี่ยนเป็นปฏิทินสุริยจันทรคติเมื่อ 200 ปีก่อนฮิจเราะห์ ซึ่งมีการทดปฏิทินหลายครั้งเพื่อให้พิธีแสวงบุญอยู่ในช่วงที่กำหนด
ชื่อวันก่อนการมาของอิสลาม.
ชื่อวันในสัปดาห์ของอาระเบียก่อนการมาของอิสลามถูกเปลี่ยนไปในช่วงที่อิสลามมา เพื่อทำให้สอดคล้องกับ 7 วันที่อัลลอฮ์ทรงสร้างโลก โดยชื่อวันเป็นไปตามนี้:
ชื่อเดือนก่อนการมาของอิสลาม.
หลักฐานเกี่ยวกับชื่อของเดือนก่อนการมาของอิสลามนั้น ได้แก่ "อัลมุนตะค็อบ มิน เฆาะรีบ กะลามุลอะร็อบ" โดยฮะซันแห่งอบูอัลฮะซัน อะลี อิบน์ อัลฮะซัน อิบน์ อัลฮุซัยน์ อัลฮุนาอี อัดดูซา (เสียชีวิต ฮ.ศ. 309/ค.ศ. 921) ซึ่งรู้จักกันในชื่อ "กุรออ์ อันนัมล์" และ "ลิซาน อัลอะร็อบ" ของอิบน์ มันซูร (เสียชีวิต ฮ.ศ. 711/ค.ศ. 1311) อัลบิรูนีกับอัลมัสอูดีแนะนำว่าชาวอาหรับโบราณใช้เดือนเดียวกันกับมุสลิม ถึงแม้ว่าพวกเขาบันทึกชื่อเดือนอื่นที่ใช้โดยชาวอาหรับก่อนการมาของอิสลามก็ตาม
สี่เดือนต้องห้าม.
ในธรรมเนียมอิสลาม มีมติที่เป็นเอกฉันท์ของชาวอาหรับแถวติฮามะฮ์, ฮิญาซ และนัจด์ได้แบ่งเดือนเป็นสองประเภท คือเดือนที่อนุญาต ("ฮะลาล") และต้องห้าม ("ฮะรอม") โดยเดือนต้องห้ามมี 4 เดือนที่ห้ามก่อสงคราม ได้แก่ เราะญับ และสามเดือนในช่วงแสวงบุญ คือ ซุลกิอ์ดะฮ์, ซุลฮิจญะฮ์ และมุฮัรรอม
นะซีอ์.
ในอัลกุรอานอิงสี่เดือนต้องห้ามด้วย "นะซีอ์"'  ที่แปลตรงตัวคือ "การเลื่อนเวลาออกไป" รายงานจากธรรมเนียมมุสลิม การเลี่อนเวลาถูกบริหารโดยเผ่ากินานะฮ์ โดยชายที่มีชื่อว่า "อัลเกาะลัมมัส" แห่งกินานะฮ์และลูกหลานของเขา
มีการเสนอความแตกต่างของ "นะซีอ์" นักวิชาการบางท่าน ทั้งมุสลิม และตะวันตก ยืนยันว่าปฏิทินก่อนศาสนาอิสลามที่ใช้ในอาระเบียตอนกลางเป็นปฏิทินจันทรคติบริสุทธิ์ ซึ่งคล้ายกับปฏิทินอิสลามสมัยใหม่ รายงานจากมุมมองนี้ "นะซีอ์’" คือสิ่งที่ชาวมักกะฮ์ทำก่อนการมาของอิสลาม โดยการเปลี่ยนเดือนต้องห้ามในปีหนึ่งโดยไม่ได้มีการชักจูงใด ๆ นักประวัติศาสตร์และนักพจนานุกรมชาวอาหรับ เช่น อิบน์ ฮิชาม, อิบน์ มันซูร และคลังของตัฟซีร สนับสนุนทฤษฎีนี้
ในขณะที่บางส่วนเชื่อว่ามันเคยเป็นปฏิทินจันทรคติมาก่อน แต่ในช่วงประมาณ 200 ปีก่อนฮิจเราะห์ มันถูกเปลี่ยนเป็นปฏิทินสุริยจันทรคติ โดยมีการทดเดือนเพิ่มในบางช่วง เพื่อให้พิธีแสวงบุญตรงต่อช่วงฤดูกาล การอธิบายนี้ถูกเสนอโดยอะบู มะอ์ชัร นักโหราจารย์และนักดาราศาสตร์มุสลิมยุคกลาง และภายหลังโดยอะบู เรฮัน อัลบิรูนี, อัลมัสอูดี และนักวิชาการตะวันตกบางท่าน ในมุมมองนี้ถือว่า "นะซีอ์" เป็นคำพ้องความหมายของคำว่า "การทดปฏิทิน" ตามรายงานที่มีคำอธิบายของอบูมะอ์ชัรว่า เป็นสิ่งที่ได้เรียนรู้มาจากการทดปฏิทินของชาวยิว การ "นะซีอ์" ของชาวยิวจะตัดสินใจอย่างเป็นทางการว่าเมื่อใดที่ควรทดเดือนในปฏิทินยิว บางรายงานกล่าวว่าชาวอาหรับนำวิธีของชาวยิวมาใช้และทดไปอีก 7 เดือน ทุก ๆ 19 ปี หรือเพิ่มอีก 9 เดือน ทุก ๆ 24 ปี แต่นักวิชาการไม่มีมติเป็นเอกฉันท์เกี่ยวกับทฤษฎีนี้ เผ่ากินานะฮ์ในสมัยของมุฮัมมัด เคนทำหน้าที่ทดปฏิทิน ซึ่งเผ่ากินานะฮ์สืบทอดหน้าที่นี้จากเผ่ากินดะฮ์ ซึ่งเป็นเผ่าที่ถูกแปลงเป็นชาวยิวกว่าร้อยปี ทำให้เชื่อว่าการทดปฏิทินน่าจะยืมมาจากธรรมเนียมชาวยิว
วัดราชคฤห์วรวิหาร

วัดราชคฤห์วรวิหาร เป็นพระอารามหลวงชั้นตรี ชนิดวรวิหาร ฝ่ายมหานิกาย ตั้งอยู่ระหว่างริมคลองบางกอกใหญ่ฝั่งขวา บนถนนเทอดไท แขวงบางยี่เรือ เขตธนบุรี กรุงเทพมหานคร มีเนื้อที่ทั้งหมดประมาณ 17 ไร่ วัดราชคฤห์ยังเคยเป็นที่ตั้งทัพของพระยาพิชัยดาบหัก ที่สมเด็จพระเจ้ากรุงธนบุรีให้มาดักซุ่มยิงโจมตีทัพพม่า พระปรางค์ด้านหน้าพระวิหารใหญ่ เป็นที่บรรจุอัฐิของ พระยาพิชัย มีพระบรมรูปของสมเด็จพระเจ้ากรุงธนบุรีอยู่ในวัด
ประวัติ.
เดิมชื่อ วัดวังน้ำวน เพราะวัดตั้งอยู่ติดคลองน้ำ 2 สาย คือ คลองบางกอกใหญ่ คลองบางน้ำชน และ คลองท่าพระ มักเกิดน้ำหมุนเวียนเป็นวังวน เป็นวัดโบราณสร้างในสมัยกรุงศรีอยุธยาตอนปลาย มีชาวมอญอพยพโดยทางเรือจากกาญจนบุรีมาอาศัยอยู่ริมคลองบางกอกใหญ่ มีนายกองชาติรามัญ (มอญ) เป็นประธานสร้างวัดอยู่ใกล้กัน 3 วัด ตามตำบล วัดนี้ตั้งอยู่ทางเหนือน้ำไหลจึงเรียกว่า วัดบางยี่เรือเหนือ (วัดราชคฤห์) วัดบางยี่เรือกลาง (วัดจันทารามวรวิหาร) วัดบางยี่เรือใต้ (วัดอินทาราม) แต่ชาวบ้านเรียกกันติดปากว่า วัดมอญ สันนิษฐานว่าคนมอญช่วยกันสร้างและพระมอญอยู่จำพรรษาประจำอยู่วัดนี้มาก จึงเรียกชื่อว่าวัดมอญ 
ในสมัยรัชกาลที่ 1 ทรงมีพระกระแสรับสั่งให้ เจ้าพระยาพระคลัง (หน) ไปบูรณะปฏิสังขรณ์วัดอีกครั้งหนึ่ง แล้วทรงสถาปนาขึ้นเป็นวัดพระอารามหลวงชื่อว่า วัดราชคฤห์ ชนิดวรวิหาร ต่อมาในสมัยรัชกาลที่ 3 สมเด็จพระเจ้าบรมวงศ์เธอ กรมพระยาเดชาดิศร ได้บูรณปฏิสังขรณ์วัดขึ้นใหม่ เช่นสร้างพระอุโบสถหลังใหม่ขึ้น ส่วนพระอุโบสถหลังเก่าใช้เป็นวิหารใหญ่ ได้บูรณสังขรณ์ภูเขามอซึ่งบรรจุพระบรมธาตุกับสร้างมณฑปขึ้นบนยอดเขามอซึ่งเป็นลาน พุทธศาสนิกชนได้มากราบนมัสการพระบรมธาตุที่บรรจุไว้
ปูชนียวัตถุ.
วัดราชคฤห์วรวิหาร มีพระพุทธรูปปางถวายพระเพลิง หรือพระนอนหงาย ซึ่งมีอายุเก่าแก่นับตั้งแต่รัชสมัยของสมเด็จพระเอกาทศรถ ปูชนียวัตถุภายใน คือ พระบรมสารีริกธาตุที่ได้รับมาจากกรุงราชคฤห์ ประเทศอินเดีย พระพุทธบาทจำลองบนเขามอ พระพุทธรูปองค์ใหญ่ที่เก่าแก่ สมัยกรุงศรีอยุธยา เจ้าแม่กวนอิม เป็นต้น
วัดราชวรินทร์

วัดราชวรินทร์ หรือ วัดสำเหร่ เป็นวัดราษฎร์ สังกัดคณะสงฆ์มหานิกาย ตั้งอยู่ในซอยสมเด็จพระเจ้าตากสิน 21 แขวงบุคคโล เขตธนบุรี กรุงเทพมหานคร ตั้งอยู่ริมคลองสำเหร่ วัดมีพื้นที่ 6 ไร่ 2 งาน 28 ตารางวา ในพื้นที่วัดมีสถานที่ราชการ คือ โรงเรียนประถมศึกษา วัดราชวรินทร์
วัดราชวรินทร์ สร้างขึ้นเมื่อ ประมาณ พ.ศ. 2260 สมัยอยุธยาตอนปลาย ไม่ทราบนามและประวัติผู้สร้าง ชาวบ้านเรียกวัดสำเหร่ เพราะติดกับคลองสำเหร่ และในอดีตมีต้นสำเหร่ เป็นจำนวนมาก เป็นพื้นที่เป็นทุ่งหญ้ากว้าง ในช่วงต้นกรุงรัตนโกสินทร์ได้เปลี่ยนชื่อเป็น วัดราชวรินทร์ เข้าใจว่าชื่อวัดมาจากผู้บูรณปฏิสังขรณ์ ที่มีตำแหน่งพระยาราชวรินทร์ วัดได้รับพระราชทานวิสุงคามสีมา เมื่อประมาณ พ.ศ. 2270
อาคารเสนาสนะในวัด คืออุโบสถ กุฏิสงฆ์ ศาลาการเปรียญ ศาลาบำเพ็ญกุศล และวิหารซึ่งได้รับ การดูแลและการบูรณะ ปัจจุบันรอบวัดมีชุมชนล้อมรอบ บ้านเรือนประชาชนหนาแน่น เจ้าอาวาสองค์ปัจจุบันคือ พระมหาทองใส วรปญฺโญ
วัดพระยาทำวรวิหาร

วัดพระยาทำวรวิหาร เป็นพระอารามหลวงชั้นตรี ชนิดวรวิหาร สังกัดคณะสงฆ์ฝ่ายมหานิกาย ตั้งอยู่ในแขวงบ้านช่างหล่อ เขตบางกอกน้อย กรุงเทพมหานคร มีเนื้อที่ประมาณ 16 ไร่ แบ่งเป็นเขตพุทธาวาสและสังฆาวาสส่วนหนึ่ง อีกส่วนหนึ่ง (ประมาณครึ่งหนึ่ง) แบ่งให้ทางราชการสร้างโรงเรียน
ประวัติ.
เดิมเป็นวัดเก่าแก่ ไม่ปรากฏหลักฐานว่าสร้างมาแต่สมัยใด แต่คาดว่าสร้างในสมัยอยุธยาตอนปลาย จากหลักฐานที่พบในธรรมาสน์บนศาลาการเปรียญ เดิมชื่อ วัดนาค เป็นวัดคู่กับ วัดกลาง ตั้งอยู่คนละฝั่งคลองมอญ เขตบางกอกน้อย พระพุทธจารย์ (อยู่) วัดบางหว้าใหญ่หรือวัดระฆัง ปรึกษากับพระธรรมธีรราชมหามุนี (ชื่น) วัดหงส์รัตนาราม แล้วนำความขึ้นกราบทูลพระบาทสมเด็จพระพุทธยอดฟ้าจุฬาโลกมหาราชว่า วัดนาคกับวัดกลาง มีอุปจารย์ใกล้กัน จึงควรมีพุทธสีมาเดียวกัน แต่พระราชาคณะประชุมพิจารณาวินิจฉัยกันในที่สุดพระราชาคณะมีมติเป็นเอกฉันท์ว่าวัดทั้งสองนี้มีคลองคั่นเป็นเขตอยู่ จึงไม่ควรที่จะให้พุทธสีมาร่วมกัน วัดจึงเป็น 2 วัด ต่อมาพระบาทสมเด็จพระพุทธเลิศหล้านภาลัย โปรดเกล้าให้เจ้าพระยารัตนาธิเบศร์ (กุน) สมุหนายก รับบูรณปฏิสังขรณ์ และสถาปนาเป็นวัดหลวง และเปลี่ยนชื่อวัดมาเป็น "วัดพระยาทำ" หมายถึงเจ้าพระยารัตนาธิเบศร์สร้างขึ้น 
ในปี พ.ศ. 2555 หอระฆังได้รับความชำรุดเสียหายมากตั้งแต่ชั้นปูนฉาบถึงชั้นโครงสร้างอิฐ และได้รับการถมพื้นที่โดยรอบโดยปิดทับองค์ประกอบชั้นฐานหอระฆังบางส่วน ทำให้โบราณสถานสูญเสียคุณค่าในด้านสถาปัตยกรรม ในปี พ.ศ. 2561 ในระหว่างการบูรณะก่อสร้าง เจดีย์ภายในวัดพังถล่มลงมา
อาคารเสนาสนะและปูชนียวัตถุ.
พระอุโบสถมีลักษณะตกท้องช้างหรือหย่อนท้องสำเภา คาดว่าเป็นศิลปะสมัยอยุธยา พระอุโบสถมีมีกำแพงแก้วล้อมรอบ หน้าบันเป็นลายพระอินทร์ประทับอยู่บนช้างเอราวัณ มีช่อฟ้าใบระกา ซุ้มประตูหน้าต่างเป็นงานปูนปั้น ลงรักปิดทองประดับกระจก ประตูหน้าต่างภายในเขียนเป็นลายภาพทวารบาล พระประธานในพระอุโบสถ เป็นพระพุทธรูปปางมารวิชัย ด้านหน้าพระอุโบสถเป็นที่ตั้งของเจดีย์คูหา 2 องค์ ภายในเป็นที่ตั้งของหลวงพ่อคูหาศักดาเดช 
หอระฆังหรือที่เรียกกันติดปากว่า เจดีย์ยักษ์ มีลักษณะทางศิลปกรรมแบบพระราชนิยมในสมัยพระบาทสมเด็จพระนั่งเกล้าเจ้าอยู่หัว เป็นอาคารก่ออิฐถือปูนสองชั้น ประดับกระเบื้องเคลือบ ส่วนฐานเป็นช่องโค้งแหลมทั้ง 4 ด้าน กรอบของช่องโค้งนี้ มีรูปครุฑเหยียบนาคทั้ง 4 ช่อง ตรงมุมล่างติดพื้นดินมีรูปปั้นยักษ์ยืนประจำทั้ง 4 มุม มุมละ 4 ตน ชั้นบนมีรูปปั้นยักษ์ทั้ง 4 ทิศ ยอดหอระฆังทำเป็นทรงปราสาท
วัดพระยาทำ

วัดพระยาทำ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่บนฝั่งขวาของแควหนุมาน ในตำบลกบินทร์ อำเภอกบินทร์บุรี จังหวัดปราจีนบุรี มีพื้นที่ประมาณ 6 ไร่ ทิศเหนือจรดทางรถไฟสายกรุงเทพฯ-อรัญประเทศ ทิศใต้และทิศตะวันตกจรดที่ดินของตระกูลพินิจชอบ ทิศตะวันออกจรดแควหนุมาน และมีบ้านเรือนประชาชนตั้งเรียงรายบนฝั่งตรงข้ามกับหน้าวัด ยาวประมาณ 400 เมตร เรียกว่า ตลาดใหญ่ หรือตลาดเก่า
วัดพระยาทำสร้างขึ้นเมื่อ พ.ศ. 2375 สมัยพระยาบดินทร์เดชานุชิต (สิงห์ สิงหเสนี) เป็นแม่ทัพไปรบเขมรและได้นิมนต์ท่านอาจารย์คุ้มมาด้วย เพราะท่านเชี่ยวชาญในทางแพทยศาสตร์ เมื่อพระภิกษุมาด้วยจึงได้สร้างวัดขึ้น ณ สถานที่แห่งนี้ จึงขนานนามว่า วัดกระโดน เพราะว่ามีต้นกระโดนใหญ่ขึ้นอยู่ต้นหนึ่งด้วย ต่อมาได้ยกอุโบสถขึ้น พร้อมทั้งได้รับพระราชทานวิสุงคามสีมา เมื่อ พ.ศ. 2469 และได้เปลี่ยนชื่อวัดใหม่ว่า "วัดพระยาทำ" ในช่วงสงครามโลกครั้งที่สอง บริเวณวัดเป็นที่พักแรมของทหารญี่ปุ่น
วัดมีเจ้าอาวาสที่เป็นที่รู้จักกันถ้วนหน้าคือ พระครูกบินทร์จริยาธิมุต (หลวงพ่อพุก) มีการก่อสร้างเสนาสนะเริ่มเจริญเรื่อยมา ทั้งกุฏิที่ชำรุดทรุดโทรม กำแพงรอบวัด ศาลาต่าง ๆ ภายในวัด หลังคาอุโบสถ จนเรื่อยมาโดยตลอด และได้รับการยกย่องให้เป็นวัดพัฒนาตัวอย่าง
ประเทศวานูวาตูในโอลิมปิกเยาวชนฤดูร้อน 2010

ประเทศวานูวาตู เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 1 ค.ศ. 2010 (พ.ศ. 2553) ที่ประเทศสิงคโปร์ ระหว่างวันที่ 14-26 สิงหาคม พ.ศ. 2553 คณะกรรมการโอลิมปิกแห่งชาติวานูวาตูเป็นผู้ทำหน้าที่ในการส่งนักกีฬาเข้าร่วมแข่งขันจำนวน 22 คน ใน 2 ชนิดกีฬา ผลการแข่งขันครั้งนี้ประเทศวานูวาตูไม่ได้รับเหรียญรางวัล
บาสเกตบอล.
ผลการแข่งขันดังนี้ :
หญิง.
นักกีฬา<br>Lavinia Edgell<br>Christina Izono<br>Emily Lango (C)<br>Poline Maliliu
17th–20th.
This round will be contested by the 5th-place finishers of each group to compete for 17th to 20th positions.
วัดดาวคนอง

วัดดาวคนอง เป็นวัดราษฎร์ สังกัดคณะสงฆ์ฝ่ายมหานิกาย ตั้งอยู่ในแขวงดาวคะนอง เขตธนบุรี กรุงเทพมหานคร
ประวัติ.
วัดสร้างประมาณปี พ.ศ. 2310 ปลายสมัยกรุงศรีอยุธยา ไม่ปรากฏนามผู้สร้างวัดได้รับพระราชทานวิสุงคามสีมาเมื่อประมาณปี พ.ศ. 2325 เดิมชื่อว่า วัดสะเดาทอง เนื่องจากพื้นที่วัดที่ตั้งอยู่ริมแม่น้ำเจ้าพระยา ณ ขณะนั้น มีต้นสะเดาอยู่จำนวนหนึ่ง ผู้คนที่มาจอดเรือหน้าวัดก็มักมากราบไหว้ต้นสะเดาหน้าวัดและนำทองคำแผ่นมาปิด ชาวบ้านจึงเรียกว่า วัดสะเดาทอง แต่ต่อมาเปลี่ยนชื่อมาเป็น วัดดาวคนอง เนื่องจากชาวบ้านเล่ากันว่า หน้าวัดมีจระเข้ตัวหนึ่งเที่ยวอาละวาดทำลายสิ่งต่าง ๆ บริเวณคุ้งน้ำหน้าวัดเสมอ ต่อมามีชายหนุ่มได้ต่อสู้กับจระเข้จนน้ำฟุ้งกระจายเป็นดาวคนองน้ำไปทั่ว จึงเรียกว่า วัดดาวคนอง
พ.ศ. 2504 พระครูนนทสารคุณ เจ้าอาวาสวัดดาวคนองในขณะนั้น ร่วมกับประชาชนชาวอำเภอธนบุรี ขอให้กระทรวงศึกษาธิการ จัดตั้งโรงเรียนประถมศึกษาตอนปลายขึ้น โดยใช้ที่ดินของวัดและที่ดินซึ่งเช่าจากสำนักงานทรัพย์สินส่วนพระมหากษัตริย์ ได้ตั้งประกาศจัดตั้งโรงเรียนวัดดาวคนองเมื่อ 1 เมษายน พ.ศ. 2520 และได้มีประกาศเปลี่ยนชื่อโรงเรียนวัดดาวคนองเป็นโรงเรียนมัธยมวัดดาวคนอง
อาคารเสนาสนะ.
เขตพุทธาวาสมีกำแพงแก้วล้อมรอบ ที่มุมกำแพงแก้วทั้ง 4 มุม มีเจดีย์เหลี่ยมย่อมุมตั้งอยู่
อุโบสถของวัดกว้าง 7.79 ม. ยาว 15.10 ม. โครงสร้างอาคารเป็นผนังรับน้ำหนัก หลังคาผืนเดียว สองชั้น มีชายคาปีกนกรอบอาคาร หน้าบันด้านหน้าและด้านหลังประดับด้วยลวดลายปูนปั้นรูปต้นไม้ ใบไม้ และเครื่องถ้วยชาม ด้านหน้าและด้านหลังมีเฉลียงยื่นออกมา มีฐานสิงห์เป็นฐานอาคาร
ฟุตบอลลีกเพลย์ออฟ ฤดูกาล 2020

การแข่งขัน ฟุตบอลลีกเพลย์ออฟ ของ ฤดูกาล 2019–20 จะจัดขึ้นในเดือนพฤษภาคม ค.ศ. 2020 กับรอบชิงชนะเลิศทั้งหมดจัดขึ้นที่สนาม เวมบลีย์ ใน ลอนดอน.
รอบเพลย์ออฟเริ่มต้นที่รอบรองชนะเลิศกับรอบรองชนะเลิศทั้งหมดจะลงเล่นสองนัด, เข้าร่วมโดยทีมที่มาจากการจบในอันดับที่ 3, 4, 5 และ 6 ใน แชมเปียนชิป และ ลีกวัน และทีมอันดับที่ 4, 5, 6 และ 7 ในตารางคะแนน ลีกทู. ทีมชนะเลิศของรอบรองชนะเลิศนั้นจะได้ก้าวเข้าสู่รอบชิงชนะเลิศ, พบกับผู้ชนะของรอบชิงชนะเลิศซึ่งได้เปรียบจากการเลื่อนชั้นในฤดูกาลถัดไป.
กฏประตูทีมเยือน ไม้ได้รับการอนุมัติในรอบรองชนะเลิศเพลย์ออฟต่อมาตรฐานดั้งเดิมได้.
ภูมิหลัง.
ฟุตบอลลีกเพลย์ออฟได้จัดขึ้นทุกปีตั้งแต่ปี ค.ศ. 1987. พวกเขาใช้พื้นที่สำหรับแต่ละดิวิชันตามแต่ข้อสรุปของฤดูกาลปกติและได้เข้ารับการเข้าร่วมโดยสี่สโมสรที่เสร็จสิ้น ด้านล่างตามการเลื่อนชั้นอัตโนมัติ.
ลีกแชมเปียนชิป.
การกำหนดคู่จะถูกกำหนดไว้เมื่อวันที่ 22 กรกฎาคม ค.ศ. 2020 เมื่อบทสรุปของฤดูกาลฟุตบอลลีก.
ลีกแชมเปียนชิป รอบรองชนะเลิศ.
เลกแรก
เลกที่สอง
ลีกวัน.
หลังจากถูกระงับการเล่นเนื่องจาก การระบาดทั่วของโควิด-19 ในสหราชอาณาจักร, อีเอฟแอลลีกวัน สโมสรต่างๆ โหวตให้ตัดทอนฤดูกาล, และใช้คะแนนต่อเกม (PPG) ที่จะตัดสินตารางคะแนนหลังจบฤดูกาล.
ลีกวัน รอบรองชนะเลิศ.
เลกแรก#เปลี่ยนทาง 
เลกที่สอง
ลีกทู.
หลังจากถูกระงับการเล่นเนื่องจาก การระบาดทั่วของโควิด-19 ในสหราชอาณาจักร, อีเอฟแอลลีกทู สโมสรต่างๆ โหวตให้ตัดทอนฤดูกาล, และใช้คะแนนต่อเกม (PPG) ที่จะตัดสินตารางคะแนนหลังจบฤดูกาล.
คราวิตี

คราวิตี้ (เกาหลี: ; อาร์อาร์: "Keuraebiti") เป็นวงบอยแบนด์ชาวเกาหลีใต้ ก่อตั้งโดยสตาร์ชิปเอนเตอร์เทนเมนต์ วงประกอบด้วยสมาชิก 9 คน ได้แก่ เซริม, แอลรอน, จองโม, อูบิน, วอนจิน, มินฮี, ฮยองจุน, แทยอง และซองมิน พวกเขาเดบิวต์เมื่อวันที่ 14 เมษายน 2020 ด้วยอีพีที่ชื่อว่า ""
ประวัติ.
ก่อนเปิดตัว:.
ก่อนที่จะมีการเปิดตัวกลุ่ม สมาชิก จองโม, วอนจิน, มินฮี และฮยองจุน ได้เข้าร่วมการแข่งขัน "พรอดิวซ์เอ็กซ์ 101" ในปี 2019 เป็นตัวแทนของ สตาร์ชิปเอนเตอร์เทนเมนต์ พร้อมกับมุน ฮยอนบิน ในรอบไฟนอล จองโมและวอนจินอยู่ในอันดับที่ 13 และ 19 ตามลำดับ โดยไม่ติดไลน์อัพในรอบสุดท้ายของรายการ อย่างไรก็ตาม มินฮี และฮยองจุน ติดอันดับ 10 และ 4 ตามลำดับ จึงทำให้พวกเขาเป็นสมาชิกของไลน์อัพและสมาชิกของกลุ่ม เอ็กซ์วัน พวกเขาโปรโมตกับวงจนกระทั่งวันที่ 6 มกราคม 2020
2020: เปิดตัว.
คราวิตี้เปิดตัวด้วยอัลบั้ม "" ในวันที่ 14 เมษายน 2020 ซึ่งเปิดตัวด้วยอันดับสูงสุดในแกออนชาร์ตอัลบั้ม มีรายงานว่าอัลบั้มมียอดขายมากกว่า 100,000 ชุด ในเดือนเมษายน 2020 ทำให้พวกเขาเป็นศิลปินหน้าใหม่ที่อัลบั้มขายดีที่สุดของเกาหลีใต้ในปี 2020
ยิ่งไปกว่านั้น คราวิตี้ได้ติดชาร์ตอันดับใน "Billboard" Social 50 Chart อันดับที่ 12 พวกเขาเป็นวงเกาหลีใต้ที่เร็วที่สุดอันดับ 5 ในการขึ้นชาร์ต Social 50 รวมถึงการเป็นศิลปินหน้าใหม่ชาวเกาหลีใต้เพียงวงเดียวที่ขึ้นชาร์ต Social 50 ของ Billboard ในปี 2020
ในวันที่ 17 มิถุนายน 2020 คราวิตี้เปิดตัวมิวสิกวิดีโอเพลง "Cloud 9" ของพวกเขา เป็นเพลงในแทร็กอัลบั้มการเปิดตัวของพวกเขา พวกเขาเริ่มโปรโมตเพลงนี้ในรายการเพลงต่าง ๆ ของเกาหลี
เมื่อวันที่ 1 กันยายน คราวิตี้ได้รับรางวัลแรกจากรายการเพลง เอสบีเอส เดอะโชว์
สมาชิก.
ดัดแปลงจากโปรไฟล์ของวงบนเว็บไซต์ทางการของเนเวอร์และสตาร์ชิปเอนเตอร์เทนเมนต์
รายการภาคเช้า

รายการภาคเช้า  เป็นรายการโทรทัศน์ประเภทข่าวและสาระบันเทิง ซึ่งถ่ายทอดสดในช่วงเช้า (โดยทั่วไปจะอยู่ที่ระหว่างเวลา 5:00 - 10:00 น. หรือบางแห่งอาจเริ่มตั้งแต่ 4:00 น. ตามเวลาท้องถิ่นของแต่ละประเทศ) มักดำเนินรายการโดยทีมพิธีกรทีมเล็ก ๆ ประเภทของรายการภาคเช้ามักจะกำหนดเป้าหมายไปที่กลุ่มผู้ใหญ่ที่เตรียมพร้อมก่อนเดินทางไปทำงาน และกลุ่มนักเรียน นักศึกษา ที่กำลังเตรียมพร้อมก่อนเดินทางไปเรียน และมักจะรับชมอยู่กับผู้ปกครอง
รายการภาคเช้ารายการแรก และออกอากาศยาวนานที่สุดในโลก คือ รายการ "Today" ออกอากาศครั้งแรกเมื่อวันที่ 14 มกราคม ค.ศ. 1952 ทางช่องเอ็นบีซีในสหรัฐ ใน 60 ปีถัดมา รายการ "Today" เป็นรายการภาคเช้าอันดับ 1 ในการจัดอันดับส่วนใหญ่ของผู้ชมทั้งกลุ่มวัยทำงานและวัยเรียน และได้มีสถานีโทรทัศน์และเครือข่ายอื่น ๆ อีกมากมายทั่วโลกที่ทำตามเอ็นบีซี คัดลอกรูปแบบที่ประสบความสำเร็จของรายการดังกล่าวไปออกอากาศอย่างแพร่หลาย
รายการภาคเช้าในประเทศไทย.
ในประเทศไทย รายการภาคเช้าของสถานีโทรทัศน์ระบบดิจิทัลช่องต่าง ๆ มักจะเป็นรายการข่าวสลับกับรายการพูดคุยสาระบันเทิงเช่นกัน
ในอดีต รายการภาคเช้าในประเทศไทยมักจะเป็นการนำเสนอข่าวด้วยวิธีการอ่านข่าว ขณะที่ผู้ชมบนจอเลือกเปิดค้างไว้ขณะทำภารกิจส่วนตัวต่าง ๆ และรายการภาคเช้าที่ได้รับความนิยมสูงที่สุดในยุคแรก คือ บ้านเลขที่ 5 ของสถานีวิทยุโทรทัศน์กองทัพบกช่อง 5 ก่อนจะเกิดการเปลี่ยนแปลงเมื่อสถานีวิทยุโทรทัศน์ไทยทีวีสีช่อง 3 ได้นำรายการเรื่องเล่าเช้านี้มาออกอากาศ และนำสรยุทธ สุทัศนะจินดา ผู้ประกาศข่าวชื่อดังมาเปลี่ยนแปลงการนำเสนอข่าวจากการอ่านข่าวมาเป็นเล่าข่าว โดยเลือกเรื่องที่น่าสนใจมาอ่านและวิจารณ์ข่าวไปพร้อม ๆ กันด้วยความเห็นส่วนตัว พร้อมให้สาระความรู้เป็นเกร็ดทุก ๆ เช้า ทำให้ได้กระแสตอบรับที่สูงมากทั้งยอดผู้ชมรายการบนโทรทัศน์ และช่องทางต่าง ๆ บนสื่อสังคมออนไลน์ นับเป็นรายการภาคเช้าที่ได้รับความนิยมสูงที่สุดในประเทศไทยในยุคต่อมา จึงทำให้ในเวลาต่อมา สถานีโทรทัศน์ช่องต่าง ๆ ต้องพยายามหาจุดเด่นของตัวเองในการนำเสนอข่าวในรายการภาคเช้าให้เป็นที่ชื่นชอบของผู้ชมมากกว่าเรื่องเล่าเช้านี้
สมาคมสหพันธ์ฟุตบอลอาเซอร์ไบจาน

สมาคมสหพันธ์ฟุตบอลอาเซอร์ไบจาน (AFFA) เป็นองค์การที่บริหารฟุตบอลในประเทศอาเซอร์ไบจาน ก่อตั้งขึ้นใน ค.ศ. 1992 ทำหน้าที่ควบคุมการแข่งขันฟุตบอลลีก (อาชีพและสมัครเล่น), ฟุตบอลถ้วย และฟุตบอลทีมชาติ ทั้งชุดใหญ่และชุดเยาวชน สมาคมสหพันธ์ฟุตบอลอาเซอร์ไบจานเป็นสมาชิกของทั้งยูฟ่าและฟีฟ่า
สมาคมสหพันธ์ก่อตั้งขึ้นเมื่อวันที่ 26 มีนาคม ค.ศ. 1992 หลังจากที่ประเทศได้รับเอกราชจากสหภาพโซเวียต ต่อมาในวันที่ 23 กุมภาพันธ์ ค.ศ. 2009 สมาคมสหพันธ์ ร่วมกับเซเนส เออร์ซิก รองประธานยูฟ่า ได้จัดตั้งอะคาเดมีฟุตบอลของประเทศ ต่อมาใน ค.ศ. 2010 สมาคมปรับเปลี่ยนตราใหม่ ต่อมาใน ค.ศ. 2012 สหพันธ์จัดการเลือกตั้งประธานคนใหม่ โดยมีรอฟนัก อับดุลลาเยฟ เป็นผู้ลงสมัครเพียงคนเดียว การเลือกตั้งครั้งนี้ถูกวิพากย์วิจารณ์อย่างหนัก
วัดช่องนนทรี

วัดช่องนนทรี เป็นวัดราษฎร์ สังกัดคณะสงฆ์ฝ่ายมหานิกาย ตั้งอยู่ที่แขวงช่องนนทรี เขตยานนาวา กรุงเทพมหานคร อยู่ติดริมแม่น้ำเจ้าพระยาทางฝั่งตะวันออก ตรงข้ามกับบริเวณฝั่งบางกะเจ้า ก่อตั้งวัดเมื่อ พ.ศ. 2119 ได้รับพระราชทานวิสุงคามสีมา เมื่อ พ.ศ. 2528 กรมศิลปากรขึ้นทะเบียนให้เป็นโบราณสถานสำคัญของชาติ เมื่อปี พ.ศ. 2520 พระอุโบสถของวัดเปิดให้เข้าชมในวันมาฆบูชา วันวิสาขบูชาและวันอาสาฬหบูชา
โบราณวัตถุและจิตรกรรมฝาผนัง.
พระอุโบสถฐานเป็นโบสถ์แอ่นท้องสำเภา มีขนาด 5 ห้อง 2 มุข คล้ายโบสถ์มหาอุด ด้านหน้าพระอุโบสถทำเป็นมุขเด็จ มีเสาหารรองรับเครื่องบนหลังคาสี่ต้น หน้าบันทำเป็นฝาปะกนไม่สลักลวดลาย หลังคาเป็นลอนมุงกระเบื้องแล้วฉาบปูนติดเชิงชาย ด้านหน้าโบสถ์มีเจดีย์และใบเสมาเรียงรายกันอยู่ ภายในประดิษฐานพระพุทธรูปปูนปั้นปางมารวิชัย ศิลปะสมัยสมเด็จพระนารายณ์ มีพระพุทธรูปอีกสี่องค์เรียงรายลดหลั่นกัน ฐานองค์พระมีลายปูนปั้น ขาสิงห์เป็นรูปครุฑ
จิตรกรรมฝาผนัง มีครบทั้ง 4 ด้าน แต่มีสภาพสมบูรณ์เพียง 2 ด้าน เล่าเรื่องทศชาติชาดก อดีตพุทธ และพุทธประวัติโครงสีเป็นสีแดงเรื่อ ๆ หรือสีชมพู โดยส่วนใหญ่เป็นสีจากธรรมชาติ ถือเป็นภาพเขียนสมัยอยุธยาที่สมบูรณ์ที่สุดแห่งหนึ่ง ใกล้เคียงกับวัดปราสาท จังหวัดนนทบุรี คาดว่าเป็นงานจิตรกรรมสมัยสมเด็จพระเจ้าอยู่หัวบรมโกศ การวางภาพจะคั่นเรื่องราวด้วยลายร้อยรักเป็นเส้นตั้ง และคั่นเรื่องย่อยด้วยเส้นสินเทา ส่วนใหญ่โครงเป็นสีแดง นิยมปิดทองตัวกษัตริย์ราชรถและปราสาท การเขียนภาพมีลักษณะเหนือจริงเน้นความสวยงามมากกว่าความสมจริง โดยเขียนต้นไม้บิดเบี้ยวและภูเขาตัดเส้นแบบจีน มีบางภาพเขียนแบบทัศนียวิทยาแบบตะวันตกด้วย
กระบวนการสันติภาพในประเทศอัฟกานิสถาน

กระบวนการเพื่อสันติภาพในประเทศอัฟกานิสถาน  ประกอบด้วยโครงการข้อเสนอและการเจรจาเพื่อสิ้นสุดสงครามที่ยังดำเนินอยู่ในประเทศอัฟกานิสถาน ถึงแม้จะมีความพยายามเกิดขึ้นเป็นครั้งคราวนับตั้งแต่สงครามเริ่มต้นในปี 2001 การเจรจาและขบวนการเรียกร้องสันติภาพได้เริ่มมีมากขึ้นในปี 2018 ท่ามกลางการพูดคุยระหว่างสหรัฐอเมริกาซึ่งมีทหารประจำอยู่ 20,000 นายในประเทศเพื่อสนับสนุนรัฐบาลอัฟกัน กับตาลีบัน กลุ่มก่อความไม่สงบหลัก ซึ่งต่อสู้กับรัฐบาลอัฟกันและกองทัพอเมริกัน นอกจากนี้ตาลีบันยังเคยโจมตีเป้าที่เป็นพลเรือน การพูดคุยส่วนใหญ่มีขึ้นที่โดฮา เมืองหลวงของประเทศกาตาร์ ที่ซึ่งเป็นที่ตั้งของสำนักงานตาลีบัน เป็นที่คาดการณ์ว่าการตกลงร่วมกันระกว่างตาลีบันกับสหรัฐจะนำไปสู่การถอนกำลังทหารอเมริกันออกจากอัฟกานิสถาน และเป็นการเริ่มต้นการเจรจาเพื่อสันติภาพในประเทศอัฟกานิสถานเอง นอกจากสหรัฐแล้วยังมีประเทศอำนาจใหญ่ในภูมิภาค เช่นปากีสถาน, จีน และรัสเซีย เช่นเดียวกับเนโต ที่มีส่วนช่วยผลักดันขบวนการสันติภาพนี้
เมื่อวันที่ 29 กุมภาพันธ์ 2020 สหรัฐอเมริกาได้ลงนามในข้อตกลงสันติภาพอย่างมีเงื่อนไขกับตาลีบัน ซึ่งระบุให้มีการถอนกองกำลังต่างชาติออกจากอัฟกานิสถานภายใน 14 เดือน อย่างไรก็ตาม เมื่อวันที่ 1 มีนาคม 2020 รัฐบาลอัฟกันซึ่งไม่ได้เป็นส่วนหนึ่งในการเจรจานี้ ได้ปฏิเสธข้อเรียกร้องของทั้งตาลีบันและสหรัฐที่ให้มีการสลับตัวนักโทษภายในวันที่ 10 มีนาคม 2020 โดยประธานาธิบดี Ashraf Ghani ระบุว่าข้อตกลงเช่นนี้จะต้องการการต่อรองเพิ่มเติมอีก และจะไม่ถูกปฏิบัติตามเป็นเงื่อนไข (precondition) เพื่อการเจรจาสันติภาพในอนาคต
พรอดิวซ์แคมป์ 2020

"พรอดิวซ์แคมป์ 2020"  หรือ "ช่วงเจ้าหยิง 2020"  รู้จักอย่างเป็นทางการว่า "ช่วง 2020" เป็นรายการเรียลลิตีค้นหากลุ่มศิลปินหญิงจาก เทนเซ็นต์วิดีโอ ผ่านการคัดเลือกเด็กฝึกหัดจำนวน 101 คน ผู้เข้าแข่งขันที่มีอันดับสูงสุดจำนวน 7 คนจะได้เปิดตัวเป็นกลุ่มศิลปินหญิง "บงบงเกิลส์ 303" ออกอากาศครั้งแรกเมื่อวันที่ 2 พฤษภาคม 2020 และเป็นรายการลำดับที่ 3 ของแฟรนไชส์ "พรอดิวซ์ 101 จีน"
เบื้องหลัง.
ผู้เข้าแข่งขันมีทั้งสิ้น 101 คน โดยให้ผู้เข้าแข่งขันพัฒนาตนเองผ่านการทำภารกิจ การฝึกอบรมและการประเมินผลอยู่ภายใต้การแนะนำของโค้ชผู้มีชื่อเสียง ในตอนสุดท้าย ผู้เข้าแข่งขันที่ได้รับเลือก 7 คน จะได้เดบิวต์เป็นเกิร์ลกรุป ซึ่งก็คือวง บงบงเกิลส์ 303
ผู้เข้าแข่งขัน.
คำอธิบาย
ผลลัพธ์.
ตอนสุดท้ายจัดขึ้นในวันที่ 4 กรกฎาคม 2020 และมีการถ่ายทอดสด สมาชิก 7 คนสุดท้ายเดบิวต์เป็น บงบงเกิลส์ 303 (/)
ผลการแข่งขัน.
การแข่งขันแบบกลุ่ม (Group Battle).
คำอธิบายสี
การแข่งขันตามตำแหน่ง (Position Battle).
คำอธิบายสี
การแข่งขันตามคอนเซ็ปต์ (Concept Battle).
คำอธิบายสี
เชิงอรรถ.
วัดปรางค์หลวง

วัดปรางค์หลวง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 1 บ้านปรางค์หลวง ตำบลบางม่วง อำเภอบางใหญ่ จังหวัดนนทบุรี วัดมีการจัดงานนมัสการและปิดทองประจำปีในเดือนมิถุนายน นับเป็นวัดเก่าแก่ที่สุดในเขตกรุงเทพมหานครและปริมณฑล
วัดปรางค์หลวงสร้างขึ้นเมื่อ พ.ศ. 1890 อีกแหล่งข้อมูลระบุสร้างในปี พ.ศ. 1908 ในรัชสมัยสมเด็จพระรามาธิบดีที่ 1 (พระเจ้าอู่ทอง) ผู้สถาปนากรุงศรีอยุธยา ไม่แน่ชัดว่าใครสร้างอาจเป็นกษัตริย์หรือผู้มีบรรดาศักดิ์ เดิมชื่อว่า วัดหลวง เชื่อว่าพระเจ้าอู่ทองได้อพยพผู้คนหนีโรคระบาดมาประทับอยู่ที่บริเวณนี้ ก่อนที่จะกลับไปตั้งราชธานีที่กรุงศรีอยุธยา จนในสมัยสมเด็จพระมหาสมณเจ้า กรมพระยาวชิรญาณวโรรส และเปลี่ยนชื่อมาเป็น "วัดปรางค์หลวง" สันนิษฐานว่าสร้างพระปรางค์ขึ้นพร้อมวัด พระปรางค์ตั้งอยู่ระหว่างพระอุโบสถกับพระวิหารน้อย มีลักษณะก่ออิฐสอดินยอดเจ็ดชั้น ย่อมุมไม้สิบ ประดับลายปูนปั้น เรือนธาตุมีซุ้มจรนำทั้ง 4 ทิศ ประดิษฐานพระพุทธรูปยืนปางอุ้มบาตร องค์พระปรางค์มีสภาพชำรุดมาก ปัจจุบันพระปรางค์องค์นี้มีลักษณะเอนอันเนื่องมาจากดินทรุด มีการขุดเจาะกลางเรือนธาตุเห็นเป็นกรุอยู่ภายในแต่ไม่มีช่องทางขึ้นสู่ยอด ผนังเรือนธาตุเป็นผนังทึบไม่มีประตู ฐานมองไม่เห็นสภาพเดิม
พระพุทธรูปประธานในพระอุโบสถหลังเก่า นาม "หลวงพ่ออู่ทอง" ถูกทำลายไปเมื่อปี พ.ศ. 2536 ด้วยความไม่รู้คุณค่า เป็นศิลปกรรมแบบอู่ทอง เป็นพระพุทธรูปปูนปั้นปิดทอง ปางมารวิชัย หน้าตัก 9 คืบ ใบเสมามีขนาดใหญ่ทำจากหินชนวน ไม่มีลวดลาย ปักลงบนดินเป็นลักษณะใบเสมา ถูกทำลายพร้อมอุโบสถเก่า ปัจจุบันเหลือ 1 ใบ พระวิหารน้อย คาดว่าสร้างขึ้นพร้อมพระปรางค์ เป็นอาคารไม้ก่ออิฐถือปูน จำนวน 2 หลัง ชำรุดมาก
วัดเสาธงทอง (จังหวัดนนทบุรี)

วัดเสาธงทอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 6 บ้านเสาธงทอง ตำบลเกาะเกร็ด อำเภอปากเกร็ด จังหวัดนนทบุรี และยังเป็นที่ตั้งโรงเรียนประถมศึกษาแห่งแรกของอำเภอปากเกร็ดด้วย
ประวัติ.
วัดเสาธงทองเดิมมีชื่อว่า วัดสวนหมาก เนื่องจากเมื่อได้สร้างวัดขึ้น ต้นหมากก็ถูกตัดจนหมด วัดสร้างโดยชาวมอญซึ่งได้มาอยู่ที่เกาะเกร็ดในสมัยกรุงศรีอยุธยา ชาวมอญเรียกว่า "เพี้ยะอะล้าต" แปลว่า วัดตะวันตก เพราะอยู่ทางทิศตะวันตกของเกาะเกร็ด ต่อมาเจ้าจอมมารดาอัมพา ในรัชกาลที่ 2 พร้อมด้วยกรมหมื่นภูบาลบริรักษ์และกรมขุนวรจักรธรานุภาพได้ร่วมกันบูรณะวัดเมื่อช่วงปลายสมัยพระบาทสมเด็จพระจอมเกล้าเจ้าอยู่หัว และได้เปลี่ยนชื่อวัดมาเป็น "วัดเสาธงทอง" เนื่องจากได้สร้างเสาหงส์หลายต้นปักเรียงรายอยู่หน้าวัด แต่ภายหลังเสาหงส์เหล่านี้ชำรุด พระอุดมญาณมุนี อดีตเจ้าอาวาสจึงให้รื้อถอนออก
พ.ศ. 2440 พระบาทสมเด็จพระจุลจอมเกล้าเจ้าอยู่หัวเสด็จพระราชดำเนินมาประทับแรมที่วัดนี้ 1 คืน และเสด็จนมัสการพระประธานในอุโบสถ จากนั้นทอดพระเนตรการปั้นโอ่งปั้นอ่างที่โรงปั้นโอ่ง หลังจากนั้นยังกลับมาถวายผ้าพระกฐินที่วัดนี้อีกครั้ง
อาคารเสนาสนะ.
เจดีย์มีลักษณะย่อมุมไม้สิบสองขนาดใหญ่ ถือเป็นเจดีย์ที่สูงที่สุดในเขตอำเภอปากเกร็ด มีเจดีย์บริวาร 2 องค์ ล้อมรอบอีก 2 ชั้น ด้านข้างโบสถ์มีเจดีย์องค์ใหญ่อีก 2 องค์ องค์หนึ่งเป็นเจดีย์ทรงระฆังกลมอีกองค์หนึ่งมีรูปแปลกมีฐานเหลี่ยม ภายในโบสถ์มีการเขียนลายทองกรวยเชิง พระประธานเป็นพระปางมารวิชัย ปูนปั้น ในวัดมีศาลสองกุมารผมจุกและศาลเจ้าแม่ตะเคียน
พระยาบุรีนวราษฐ์ (ชวน สิงหเสนี)

จางวางโท พระยาบุรีนวราษฐ์ นามเดิม ชวน สกุลสิงหเสนี (3 สิงหาคม 2428–7 กุมภาพันธ์ 2468) ขุนนางชาวไทย อดีตอัครราชทูตประจำ อังกฤษ เนเธอร์แลนด์และเบลเยี่ยม และอดีตอัครราชทูตประจำสหรัฐอเมริกา
ประวัติ.
พระยาบุรีนวราษฐ์มีชื่อเดิมว่า ชวน เกิดเมื่อวันที่ 3 สิงหาคม พ.ศ. 2428 เป็นบุตรชายของพระยาอนุชิตชาญไชย (สาย สิงหเสนี) กับคุณหญิงเชย อนุชิตชาญไชย ภรรยาเอก โดยเป็นบุตรชายเพียงคนเดียวและคนสุดท้องในบรรดาพี่น้อง 3 คนที่เกิดจากคุณหญิงเชย
จบการศึกษาจากโรงเรียนราชวิทยาลัยและมหาวิทยาลัยเคมบริดจ์ ประเทศอังกฤษ ด้านชีวิตครอบครัวสมรสกับคุณหญิงเนื่อง บุรีนวราษฐ์ ธิดาของพระยาสิงห์เสนี (สอาด สิงหเสนี)
จางวางโท พระยาบุรีนวราษฐ์ ถึงแก่อนิจกรรมด้วยโรคฝีในลำคอเมื่อวันที่ 7 กุมภาพันธ์ พ.ศ. 2468
รับราชการ.
ในปี พ.ศ. 2452 ท่านได้เข้ารับราชการใน กระทรวงพระคลังมหาสมบัติ ในตำแหน่งเลขานุการกระทรวงพระคลังมหาสมบัติและได้รับพระราชทานสัญญาบัตรเป็น หลวงเทพรัตน์นรินทร์ เมื่อวันที่ 25 ตุลาคม พ.ศ. 2452 จากนั้นจึงย้ายมารับราชการในกรมมหาดเล็ก ในตำแหน่งปลัดบัญชาการกรมมหาดเล็กและได้รับโปรดเกล้าฯ ให้แต่งเครื่องแต่งตัวอย่าง มหาดเล็ก ชั้นที่ 3 เอก เทียบเท่าชั้นหุ้มแพรเมื่อวันที่ 7 มกราคม พ.ศ. 2453 ต่อมาท่านได้รับพระราชทานสัญญาบัตรเป็น หลวงบุรีนวราษฐ์ เมื่อวันที่ 13 มกราคม พ.ศ. 2453 และโปรดเกล้าฯ ให้แต่งเครื่องแต่งตัวอย่าง มหาดเล็ก ชั้นที่ 2 ตรี เทียบเท่าชั้นจ่า เมื่อวันที่ 16 เมษายน พ.ศ. 2454 ต่อมาในวันที่ 30 สิงหาคม ปีเดียวกันท่านก็ได้รับโปรดเกล้าฯ ให้แต่งเครื่องแต่งตัวอย่าง มหาดเล็ก ชั้นที่ 2 เอก เทียบเท่าชั้นหัวหมื่น จากนั้นในวันที่ 8 กันยายน พ.ศ. 2455 ท่านได้รับพระราชทานสัญญาบัตรเป็น พระยาบุรีนวราษฐ์ พร้อมกับเลื่อนยศเป็น จางวางตรี ในวันเดียวกัน
เกียรติยศ.
เครื่องราชอิสริยาภรณ์.
พระยาบุรีนวราษฐ์ (ชวน สิงหเสนี) ได้รับพระราชทานเครื่องราชอิสริยาภรณ์ทั้งสยามและต่างประเทศ ดังนี้
อัลเฟรด เอ็ม. โมเอน

อัลเฟรด เอ็ม โมเอน (Alfred M. Moen) (27 ธันวาคม พ.ศ. 2459 – 17 เมษายน พ.ศ. 2544) เป็นนักประดิษฐ์ชาวอเมริกันและผู้ก่อตั้ง Moen, Inc เขาเป็น"คนแรก"ที่คิดค้น"วาล์ว(ก๊อก)ผสมน้ำร้อนเย็นด้วยมือจับคันเดี่ยว" (single-handed faucet) ในปี 2502 นิตยสารฟอร์จูนได้ขึ้นทะเบียน "ก๊อกผสมน้ำด้วยมือจับคันเดี่ยวของ Moen" ให้เป็น"หนึ่งใน 100 ผลิตภัณฑ์อุตสาหกรรมที่ได้รับการออกแบบที่ดีที่สุด" พร้อมกับสิ่งประดิษฐ์เช่น ฟอร์ด โมเดลที ของ เฮนรี ฟอร์ด และ เตาผิงแฟรงคลินของ เบนจามิน แฟรงคลิน จากการสำรวจในหมู่ นักออกแบบ สถาปนิก และอาจารย์ผู้ออกแบบชั้นนำของโลกที่จัดทำโดย นักออกแบบอุตสาหกรรม Jay Doblin 
ประวัติ.
อัล โมเอน (ชื่อย่อ) (Al Moen) เกิดที่ซีแอตเทิล (Seattle, Washington) เขาจบการศึกษาในปีพ.ศ. 2477 จากแฟรงคลินไฮสคูลและเป็นนักศึกษาวิศวกรรมเครื่องกลที่ มหาวิทยาลัยวอชิงตัน 
การประดิษฐ์.
แรงบันดาลใจสำหรับการประดิษฐ์ของอัล โมเอน (Al Moen) เกิดขึ้นในปีพ.ศ. 2480 เกิดขึ้นหลังจากที่เขาเปิดก๊อกน้ำแบบมือจับสองข้างและลวกมือของเขา ตลอดทศวรรษถัดมาเขาได้ทำการออกแบบปรับปรุงและสร้างก๊อกน้ำหลายชิ้น แต่ด้วยเหตุของสงครามโลกครั้งที่สองทำให้เขาต้องไปทำงานเป็นนักออกแบบเครื่องมือที่โรงงานอู่ต่อเรือทางทหารในซีแอตเทิล ระหว่างนั้น Moen ไม่สามารถหาโรงงานผู้ผลิตที่ว่างจะเริ่มการผลิตให้เขาได้จนกระทั่งหลังสงคราม ในปีพ.ศ. 2490 อัล โมเอน (Al Moen) ได้ชักชวนเคมพ์ ไฮแอต (Kemp Hiatt) จากโรงงานราเวนน่าเมทัลโปรดักส์ที่ซีแอตเทิล ให้ช่วยสนับสนุนเงินทุนและผลิตในการออกแบบผลิตภัณฑ์ก๊อกผสมด้วยมือจับคันเดี่ยวล่าสุดของเขา ก๊อกน้ำMoenได้รับความนิยมอย่างรวดเร็วโดยถูกซื้อไปใช้อยู่ในบ้านจำนวนมากที่สร้างขึ้นในสหรัฐอเมริกาในยุคเฟื่องฟูของการก่อสร้างช่วงหลังสงครามโลกครั้งที่สอง 
การประดิษฐ์ของ Moen นำไปสู่การสร้าง Moen Inc. ซึ่งเป็นหนึ่งในผู้ผลิตผลิตภัณฑ์ประปารายใหญ่ของประเทศสหรัฐอเมริกา อัล โมเอน ดำรงตำแหน่งหัวหน้าฝ่ายวิจัยและพัฒนาของบริษัท จนกระทั่งเกษียณอายุในปีพ.ศ. 2525 โดยส่วนตัวแล้วเขาจดสิทธิบัตรจำนวน 75 ฉบับ ซึ่งส่วนมากอยู่ในสาขาที่ไม่เกี่ยวข้องกับระบบประปา อัล โมเอนได้รับการเสนอชื่อเข้าชิง หอเกียรติยศนักประดิษฐ์แห่งสหรัฐอเมริกา อัล โมเอน ถูกจารึกชื่อในหอเกียรติยศของอุตสาหกรรมครัวและห้องน้ำในปีพ.ศ. 2536
สามแต๋ว เฮอะ! ใครว่าไม้ประดับ

สามแต๋ว เฮอะ! ใครว่าไม้ประดับ  เป็นภาพยนตร์ตลกอเมริกันปี 1995 กำกับโดย บีบัน คิดรอน นำแสดงโดย เวสลีย์ สไนปส์, แพทริก สเวซี และ จอห์น เลอกุยซาโม ที่รับบทเป็นแดร็กควีนในนครนิวยอร์ก โดยชื่อของภาพยนตร์เรื่องนี้ในเวอร์ชันต้นฉบับที่เป็นภาษาอังกฤษมาจากลายเซ็นของ จูลี นิวมาร์ บนรูปภาพของเธอที่นักแสดงนำทั้งสามคนเอาติดตัวไปตลอดการเดินทาง โดยข้อความบนรูปภาพแปลเป็นภาษาไทยได้ว่า "ถึงหว่องฟู, ขอบใจสำหรับทุกสิ่ง! จูลี นิวมาร์"
ภาพยนตร์เรื่องนี้มีความคล้ายคลึงกับภาพยนตร์เรื่องก่อนหน้าของออสเตรเลียเรื่อง ผู้ชายอะเฮ้ว!  ซึ่งนำแสดงโดย ฮิวโก วีฟวิง, เทเรนซ์ สแตมพ์ และ กาย เพียร์ซ ในบทบาทของแดร็กควีนสามคนในออสเตรเลียที่เดินทางจากซิดนีย์ไปยังอลิซสปริงส์ด้วยรถทัวร์สภาพเก่าที่พวกเขาตั้งชื่อว่า "พริสซิลลา"
แพทริก สเวซี และ จอห์น เลอกุยซาโม ได้รับการเสนอชื่อเข้าชิงรางวัลลูกโลกทองคำปี ค.ศ. 1996 สาขานักแสดงนำชายยอดเยี่ยม, ภาพยนตร์ตลก/เพลง และนักแสดงสมทบชายยอดเยี่ยมตามลำดับ
เรื่องย่อ.
วีดา โบเฮม (แพทริก สเวซี) และ น็อกซีมา แจ็คสัน (เวสลีย์ สไนปส์) ได้ชักชวน ชีชี โรดริเกซ (จอห์น เลอกุยซาโม) เดินทางไปฮอลลีวูดเพื่อไปประกวดแดร็กควีนแห่งอเมริกาโดยขับรถจากนิวยอร์กไปสู่ลอสแอนเจลิส ระหว่างการเดินทางทั้งสามคนได้เจอกับอุปสรรค ความสุข รวมไปถึงการสร้างสัมพันธภาพกับผู้คนที่พวกเขาได้พบเจอ
สโมสรฟุตบอลอาชีพเนฟต์ชี

สโมสรฟุตบอลอาชีพเนฟต์ชี  หรือ เนฟต์ชีบากู เป็นสโมสรฟุตบอลที่ตั้งอยู่ที่บากู เมืองหลวงของประเทศอาเซอร์ไบจาน ปัจจุบันลงแข่งขันในอาเซอร์ไบจานพรีเมียร์ลีก
สโมสรก่อตั้งใน ค.ศ. 1937 ประสบความสำเร็จด้วยการชนะเลิศอาเซอร์ไบจานพรีเมียร์ลีก 8 สมัย, อาเซอร์ไบจานคัพ 7 สมัย และอาเซอร์ไบจานซูเปอร์คัพอีก 2 สมัย เนฟต์ชีและคาราบักเป็นเพียงสองสโมสรของประเทศที่ลงเล่นในอาเซอร์ไบจานพรีเมียร์ลีกครบทุกฤดูกาล
ใน ค.ศ. 2012 เนฟต์ชีกลายเป็นสโมสรแรกจากอาเซอร์ไบจานที่เข้ารอบแบ่งกลุ่มของการแข่งขันระดับทวีปยุโรป หลังจากที่เอาชนะอาโปเอลด้วยผลประตูรวม 4–2 ในรอบเพลย์ออฟของยูฟ่ายูโรปาลีก ฤดูกาล 2012–13 สนามเหย้าของสโมสรคือ บักเซลล์อารีนา
เกียรติประวัติ.
สนามกีฬาสาธารณรัฐโทฟิก แบฮ์รามอฟ

สนามกีฬาสาธารณรัฐโทฟิก แบฮ์รามอฟ  เป็นสนามกีฬาอเนกประสงค์ในบากู ประเทศอาเซอร์ไบจาน มักใช้จัดการแข่งขันฟุตบอล โดยเคยเป็นสนามเหย้าของฟุตบอลทีมชาติอาเซอร์ไบจาน ก่อนที่จะย้ายไปใช้สนามกีฬาโอลิมปิกบากู สนามแห่งนี้มีความจุ 31,200 ที่นั่ง จึงเป็นสนามที่มีความจุเป็นอันดับที่สองของประเทศ สนามแห่งนี้มักถูกใช้งานโดยสโมสรฟุตบอลอาเซอร์ไบจานในการแข่งขันระดับทวีปยุโรป
สนามแห่งนี้เคยใช้จัดการแข่งขันยิงธนูในยูโรเปียนเกมส์ 2015 นอกจากนี้ยังเคยใช้จัดการแข่งขันกรีฑาในเทศกาลโอลิมปิกเยาวชนยุโรป ระหว่างวันที่ 22–27 กรกฎาคม ค.ศ. 2019
นอกจากกีฬาแล้ว สนามแห่งนี้ยังเคยใช้จัดการแสดงดนตรีสดของชากีรา, เอลตัน จอห์น, เจนนิเฟอร์ โลเปซ และทาร์ซาน
ตระกูลเกมบอยอัดวานซ์

ตระกูลเกมบอยอัดวานซ์  เป็นตระกูลเครื่องเล่นเกมพกพาโดยนินเท็นโด ประกอบด้วยเกมบอยอัดวานซ์และชุดอื่นๆ ณ วันที่ 30 มิถุนายน พ.ศ. 2553 มียอดขาย 81.51 ล้านเครื่องทั่วโลก และเป็นส่วนหนึ่งของตระกูลเกมบอยอาจประสบความสำเร็จโดยตระกูลนินเท็นโด DS
ฟุตบอลในประเทศอาเซอร์ไบจาน

ฟุตบอลเป็นหนึ่งในกีฬาที่ได้รับความนิยมมากที่สุดในประเทศอาเซอร์ไบจาน โดยอยู่ภายใต้การบริหารของสมาคมสหพันธ์ฟุตบอลอาเซอร์ไบจาน หรือ "AFFA" ซึ่งทำหน้าที่ควบคุมการแข่งขันฟุตบอลลีก, ฟุตบอลถ้วย และฟุตบอลทีมชาติอาเซอร์ไบจาน
ทีมชาติลงแข่งขันในรายการที่รับรองโดยฟีฟ่าและยูฟ่าทั้งชุดใหญ่และชุดเยาวชน เนฟต์ชีเป็นหนึ่งในสโมสรชั้นนำของประเทศนับตั้งแต่ยุคลีกสูงสุดของสหภาพโซเวียต โดยได้เข้าร่วมรายการระดับทวีปยุโรปเป็นบางครั้ง หนึ่งในผู้เล่นที่มีชื่อเสียงของประเทศ คือ อนาตอลี บานิเชฟสกี ซึ่งเคยเป็นส่วนหนึ่งของทีมชาติโซเวียตชุดที่เข้ารอบรองชนะเลิศฟุตบอลโลก 1966
ทีมชาติ.
ฟุตบอลทีมชาติอาเซอร์ไบจาน เป็นทีมฟุตบอลตัวแทนของประเทศอาเซอร์ไบจาน อยู่ภายใต้การบริหารของสมาคมสหพันธ์ฟุตบอลอาเซอร์ไบจาน ทีมชาติก่อตั้งขึ้นภายหลังจากการล่มสลายของสหภาพโซเวียต และลงเล่นระดับนานาชาติครั้งแรกในนัดที่พบกับจอร์เจียเมื่อวันที่ 17 กันยายน ค.ศ. 1992
ทีมชาติอาเซอร์ไบจานลงเล่นรอบคัดเลือกของรายการสำคัญนับตั้งแต่ฟุตบอลชิงแชมป์แห่งชาติยุโรป 1996 แต่ก็ไม่เคยผ่านเข้าไปเล่นในรอบสุดท้ายของฟุตบอลชิงแชมป์แห่งชาติยุโรปหรือฟุตบอลโลกได้เลย กูร์บัน กูร์บานอฟ เป็นผู้ที่ทำประตูในนามทีมชาติมากที่สุดที่ 14 ประตู จากการลงเล่น 66 นัด
ซาโตชิ นิโนยุ

ซาโตชิ นิโนยุ  เกิดเมื่อวันที่ 13 กันยายน ค.ศ. 1944 เป็นนักการเมืองจากประเทศญี่ปุ่น สังกัดพรรคเสรีประชาธิปไตย และเป็นสมาชิกวุฒิสภา นิโนะยุเป็นคนเกียวโต จบการศึกษาที่มหาวิทยาลัยเคโอ ได้รับการเลือกตั้งครั้งแรกในปี ค.ศ. 2004
บิน ฉิน

บิน ฉิน (เกิดเมื่อวันที่ 17 สิงหาคม ค.ศ. 1949) เป็นนักการเมืองจากประเทศกัมพูชา เคยดำรงตำแหน่งรองนายกรัฐมนตรีแห่งราชอาณาจักรกัมพูชา ตั้งแต่ปี ค.ศ. 2007 และในเดือนมีนาคม ค.ศ. 2017 ดำรงตำแหน่งรักษาการรัฐมนตรีประจำสำนักงานคณะรัฐมนตรี ภายหลังซก อันเสียชีวิต บิน ฉิน เป็นสมาชิกสภาผู้แทนราษฎรจากจังหวัดไพรแวง ตั้งแต่ปี ค.ศ. 1993 จนถึงปี ค.ศ. 2018 และปัจจุบันเป็นสมาชิกสภาผู้แทนราษฎรจังหวัดตาแกว
ฌ็อง วาแล็ต ดอซียา

ฌ็อง วาแล็ต ดอซียา (16 สิงหาคม ค.ศ. 1898 - 28 กุมภาพันธ์ ค.ศ. 2000) เป็นเจ้าหน้าที่รัฐและเป็นทหารบกจากประเทศฝรั่งเศส รู้จักกันในฐานะที่ได้มีบทบาทจากขบวนการต่อต้านฝรั่งเศสระหว่างสงครามโลกครั้งที่สองในจังหวัดโอต-ซาวัว
ดอซียามีความแข็งขันในการต่อต้านลัทธิคอมมิวนิสต์ และภายหลังเข้าไปเกี่ยวข้องกับแนวร่วมแห่งชาติซึ่งเป็นกลุ่มขวาจัด
ข้อมติคณะมนตรีความมั่นคงแห่งสหประชาชาติที่ 24

ข้อมติคณะมนตรีความมั่นคงแห่งสหประชาชาติที่ 24 ได้ถูกรับเมื่อวันที่ 30 เมษายน ค.ศ. 1947 ภายหลังตรวจสอบใบสมัครเข้าเป็นสมาชิกสหประชาชาติของประเทศซูดาน ซึ่งสมัชชาใหญ่แห่งสหประชาชาติได้แนะนำประเทศฮังการี ซึ่งมติรับรอง 10 เสียง และประเทศออสเตรเลียงดออกเสียง
ประเทศแอลจีเรียในพาราลิมปิกฤดูร้อน 2016

ประเทศแอลจีเรีย เข้าร่วมแข่งขันพาราลิมปิกฤดูร้อน 2016 ที่กรุงรีโอเดจาเนโร ประเทศบราซิล ระหว่างวันที่ 7 กันยายน ถึง 18 กันยายน ค.ศ. 2016 ประเทศแอลจีเรียได้อันดับ 4 ต่อจากประเทศไนจีเรีย ประเทศแอฟริกาใต้ ประเทศตูนีเซีย โดยได้รวมทั้งหมด 16 เหรียญทอง
ข้อมติคณะมนตรีความมั่นคงแห่งสหประชาชาติที่ 45

ข้อมติคณะมนตรีความมั่นคงแห่งสหประชาชาติที่ 45 ได้ถูกรับเมื่อวันที่ 10 กุมภาพันธ์ ค.ศ. 1948 ภายหลังตรวจสอบใบสมัครเข้าเป็นสมาชิกสหประชาชาติของประเทศพม่า ซึ่งสมัชชาใหญ่แห่งสหประชาชาติได้แนะนำประเทศซูดาน ซึ่งมติส่วนใหญ่รับรอง ยกเว้นประเทศอาร์เจนตินาที่งดออกเสียง
ซาฮิดี ไซนูล อาบิดีน

ดาโต๊ะ ซาฮิดี บิน ไซนูล อาบิดีน (อักษรยาวี: زاهدي بن زاينول عابدين; เกิดเมื่อวันที่ 9 มกราคม ค.ศ. 1961) เป็นนักการเมืองชาวมาเลเซีย รู้จักกันจากตำแหน่งรัฐมนตรีช่วยว่าการกระทรวงการสื่อสารและมัลติมีเดีย สังกัดแนวร่วมแห่งชาติ (Perikatan Nasional) ภายใต้รัฐบาลของนายกรัฐมนตรี มุฮ์ยิดดิน ยัซซิน ตั้งแต่เดือนมีนาคม ค.ศ. 2020 อาบีดินเป็นสมาชิกสภาผู้แทนราษฎรจากปาดังเบซาร์ ตั้งแต่ปี ค.ศ. 2013 ซึ่งก่อนหน้านี้เคยสังกัดองค์การมลายูรวมแห่งชาติ
อาบีดิน จบการศึกษาสาขาบริหารรัฐกิจ มหาวิทยาลัยสถาบันเทคโนโลยีมารา
ออสเตน อัลบู

ออสเตน อัลบู (21 กันยายน ค.ศ. 1903 - 23 พฤศจิกายน ค.ศ. 1994) เป็นชาวอังกฤษ สมาชิกสภาผู้แทนราษฎร สังกัดพรรคแรงงาน และเป็นครั้งแรกที่ชนะการเลือกตั้งซ่อมจากเมืองเอ็ดมอนตัน เมื่อปี ค.ศ. 1948 จนกระทั่งปี ค.ศ. 1974 และในปี ค.ศ. 1965 ถึงปี ค.ศ. 1967 อัลบูเป็นรัฐมนตรีกิจการเศรษฐกิจ ภายหลังร่วมงานกับพรรคสังคมประชาธิปไตย
ไดโซ โนซาวะ

ไดโซ โนซาวะ (เกิดเมื่อวันที่ 6 พฤษภาคม ค.ศ. 1933) เป็นนักการเมืองจากประเทศญี่ปุ่น เป็นรัฐมนตรีว่าการกระทรวงยุติธรรม ตั้งแต่วันที่ 22 กันยายน ค.ศ. 2003 จนถึงวันที่ 27 กันยายน ค.ศ. 2004
จบการศึกษาปริญญาตรีที่มหาวิทยาลัยโตเกียว สาขาวิศวกรรมโยธาและได้ร่วมทำงานกับการรถไฟแห่งประเทศญี่ปุ่น ในปี ค.ศ. 1956 ระหว่างที่ทำงานนั้น ได้จบการศึกษาปริญญาเอก โนะซะวะได้รับการเลือกตั้งครั้งแรกเป็นราชมนตรีสภาเมื่อปี ค.ศ. 1986 จนกระทั่งปี ค.ศ. 2004 ก็ไม่ได้รับการเลือกตั้ง
โจฮารี อับดุล

ดาโต๊ะ โจฮารี บิน อับดุล (เกิดเมื่อวันที่ 25 พฤษภาคม ค.ศ. 1955) เป็นนักการเมืองชาวมาเลเซีย ปัจจุบันเป็นสมาชิกสภาผู้แทนราษฎรจากซูไงปตานี และเป็นสมาชิกสภาแห่งรัฐเกดะห์ ซึ่งปัจจุบันสังกัดแนวร่วมแห่งความหวัง (Pakatan Harapan)
โจฮารีได้รับการเลือกตั้งครั้งแรกในการเลือกตั้งเมื่อปี ค.ศ. 2008 ซึ่งเอาชนะ ไซนุดดิน ไมดิน รัฐมนตรีว่าการกระทรวงข้อมูลข่าวสาร ซึ่งโจฮารีสังกัดพรรคยุติธรรมประชาชน
ซิลวี วินเซ็นต์

ซิลวี วินเซ็นต์ (27 เมษายน ค.ศ. 1941 – 30 เมษายน ค.ศ. 2020) เป็นนักชาติพันธ์วิทยาและนักมานุษยวิทยาจากประเทศแคนาดา
วินเซนต์เป็นบรรณาธิการนิตยสารการวิจัยชาวอเมริกันพื้นเมืองในควิเบก ("Recherches amérindiennes au Québec") ซึ่งร่วมก่อตั้งต้นปี ค.ศ. 1970 และต่อมาได้ร่วมเขียนหนังสือเกี่ยวกับอินนู ร่วมกับโจเซฟิน เบคอน
วินเซนต์เป็นโรคเบาหวาน แต่เสียชีวิตจากโรคติดเชื้อไวรัสโคโรนา 2019 เมื่อวันที่ 30 เมษายน ค.ศ. 2020 ด้วยวัย 79 ปี
ทีมผสมในโอลิมปิกเยาวชนฤดูร้อน 2010

ทีมผสม เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 1 ค.ศ. 2010 (พ.ศ. 2553) ที่ประเทศสิงคโปร์ ระหว่างวันที่ 14-26 สิงหาคม พ.ศ. 2553 คณะกรรมการโอลิมปิกแห่งชาติทีมผสมเป็นผู้ทำหน้าที่ในการส่งนักกีฬาเข้าร่วมแข่งขันจำนวน คน ใน ชนิดกีฬา ผลการแข่งขันครั้งนี้ทีมผสมได้รับเหรียญรางวัลทั้งหมด 28 เหรียญ แบ่งเป็น 9 เหรียญทอง 8 เหรียญเงิน และ 11 เหรียญทองแดง
สรุปเหรียญรางวัล.
เหรียญรางวัลทีมผสม สรุปตามนักกีฬาแต่ละชาติ
ปีเตอร์ แบร์รอน

ปีเตอร์ แบร์รอน (เกิดเมื่อปี ค.ศ. 1962) เป็นผู้สื่อข่าวจากไอร์แลนด์เหนือและเป็นหัวหน้าฝ่ายสื่อสารของกูเกิล จากยุโรป ตะวันออกกลาง และแอฟริกา
ปีเตอร์ แบร์รอนเกิดที่เมืองเบลฟาสต์ และจบการศึกษาที่สถาบันการศึกษาเคมีแห่งมหาวิทยาลัยเบลฟาสต์ เขาได้ทำงานส่วนใหญ่ในสถานีโทรทัศน์บีบีซี ตั้งแต่ปี ค.ศ. 1988 ก่อนที่แบร์รอนจะได้รับการแต่งตั้งให้เป็นหัวหน้าฝ่ายสื่อสารของกูเกิลในปี ค.ศ. 2008
โจเซฟ เฮล

โจเซฟ เฮล (28 ตุลาคม ค.ศ. 1913 -7 กุมภาพันธ์ ค.ศ. 1985) เป็นวิศวกรและนักการเมืองชาวอังกฤษ 
เกิดที่เมืองวอเตอร์ลู, แลงคาเชียร์, เฮลกลายเป็นวิศวกรที่ให้บริการกับพ่อค้าเรือ จนถึงปี ค.ศ. 1939 เมื่อเฮลเข้าร่วม บริษัททำพลาสติก นอกจากนี้เขายังได้เข้าร่วมงานกับพรรคพรรคแรงงาน และเป็นสมาชิกสภาเมืองโบลตัน ตั้งแต่ปี ค.ศ. 1946 จนถึงปี ค.ศ. 1950 ก่อนที่จะเป็นสมาชิกสภาผู้แทนราษฎรในปี ค.ศ. 1950
เมงกี โคบาร์รูเบียส

โดมินิโก "เมงกี" โคบาร์รูเบียส (10 สิงหาคม ค.ศ. 1953 – 26 มีนาคม ค.ศ. 2020) เป็นนักแสดงชาวฟิลิปปินส์ ปรากฎจากการแสดงละครโทรทัศน์และภาพยนตร์ประมาณ 200 เรื่อง
โคบาร์รูเบียสได้รับรางวัดกาวัด อูเรียน ประเภทนักแสดงดีเด่น จากการเล่นภาพยนตร์เรื่องจากัวร์ เมื่อป ค.ศ. 1979 และรางวัลนักแสดงชายยอดเยี่ยมจากเทศกาลภาพยนตร์นานาชาติคิวซีนิมา เมื่อปี ค.ศ. 2014
การเสียชีวิต.
โคบาร์รูเบียสเสียชีวิตเมื่อวันที่ 26 มีนาคม ค.ศ. 2020 ด้วยโรคแทรกซ้อม โรคปอดบวมและโรคติดเชื้อไวรัสโคโรนา 2019 ด้วยวัย 66 ปี
เฮนรี ซัม อากง

เฮนรี ซัม อากง (เกิดเมื่อวันที่ 18 กุมภาพันธ์ ค.ศ. 1946) เป็นนักการเมืองจากประเทศมาเลเซีย และปัจจุบันดำรงตำแหน่งรัฐมนตรีว่าการกระทรวงการพัฒนาชนบท ตั้งแต่วันที่ 10 มีนาคม ค.ศ. 2020 ก่อนหน้านี้เป็นรัฐมนตรีช่วยว่าการกระทรวงการค้าภายในประเทศ สหกรณ์และการคุ้มครองผู้บริโภค ตั้งแต่วันที่ 27 มิถุนายน ค.ศ. 2016 จนกระทั่งรัฐบาลมีการเลือกตั้งเมื่อปี ค.ศ. 2018 อากงเป็นสมาชิกสภาผู้แทนราษฎรจากประเทศมาเลเซียจากลาวัส รัฐซาราวัก สังกัดสหพรรคมรดกภูมิบุตร
นอกจากนี้อากงเป็นผู้แทนราษฎรจากเมืองบูกิตมัส ตั้งแต่ปี ค.ศ. 1999 จนถึงปี ค.ศ. 2004เฮนรี ซัมได้เป็นผู้แทนราษฎรจากเมืองลาวัส ตั้งแต่ปี ค.ศ. 2008 เป็นต้นมาจนถึงปัจจุบัน ซึ่งเมื่อปี ค.ศ. 2008 ได้รับคะแนนเสียงเลือกตั้งถึง 92%
ฮะซัน อัลเลาซี

ฮะซัน อะฮ์มัด อัลเลาซี (ค.ศ. 1952 – 13 กรกฎาคม ค.ศ. 2020) เป็นนักการเมืองและนักเขียนจากประเทศเยเมน และเคยดำรงตำแหน่งรัฐมนตรีว่าการกระทรวงข้อมูลข่าวสาร
อัล-ลอว์ซีเกิดที่เมืองซานา และจบการศึกษาที่มหาวิทยาลัยอัลอัซฮัร เมืองไคโร อัล-ลอว์ซีได้เผยแพร่บทกวีและเรื่องส้นจำนวนมาก ซึ่งเป็นเรื่องราวที่เกี่ยวกับการปฏิวัติเยเมน นอกจากนี้อัล-ลอว์ ยังเป็นนักแปลภาษาและนักกวีนิพนธ์งานเขียนภาษาอาหรับยุคใหม่ ในช่วงคริสตทศวรรษที่ 1980 ภายหลังได้มีส่วนในรัฐบาลและดำรงตำแหน่งสำคัญหลายตำแหน่ง รวมกระทั่งตำแหน่งรักษาการนายกรัฐมนตรีตั้งแต่วันที่ 4 มิถุนายน ค.ศ. 2011 จนถึงวันที่ 23 สิงหาคม ค.ศ. 2011
อัล-ลอว์ซีเสียชีวิตเมื่อวันที่ 13 กรกฎาคม ค.ศ. 2020 ด้วยวัย 68 ปี ด้วยโรคติดเชื้อไวรัสโคโรนา 2019 ภายหลังที่ประเทศอียิปต์
โซโรโร มากัมบะ

โซโรโร มากัมบะ (17 มกราคม ค.ศ. 1990 - 23 มีนาคม ค.ศ. 2020) เป็นนักข่าวจากประเทศซิมบับเวและเป็นลูกชายของไอเรเนและเจมส์ มากัมบะ 
ประวัติ.
มากัมบะได้แสดงความคิดเห็นทางการเมืองและโลกสัคมออนไลน์ภายใต้หัวข้อ "รัฐของชาติ" และเป็นเจ้าภาพจัดรายการปัจจุบันผ่านสถานีวิทยุซีเอฟเอ็ม และสถานีโทรทัศน์เอ็ม-เน็ต 
เมื่อวันที่ 21 มีนาคม ค.ศ. 2020 มากัมบะได้รับการตรวจโรควินิจฉัยว่าเป็นโรคติดเชื้อไวรัสโคโรนา 2019 ภายหลังจากกลับจากนครนิวยอร์ก และสองวันต่อมาได้เสียชีวิต
ฮัซบี ฮาบีบลละฮ์

ดาตุก ฮาจี ฮัซบี บิน ฮาบีบลละฮ์ (เกิดเมื่อวันที่ 2 มกราคม ค.ศ. 1963) เป็นนักการเมืองจากประเทศมาเลเซีย ปัจจุบันเป็นรัฐมนตรีช่วย่การกระทรวงคมนาคม ตั้งแต่วันที่ 9 มีนาคม ค.ศ. 2020 และเป็นสมาชิกสภาผู้แทนราษฎรจากลิมบัง รัฐซาราวัก จากสหพรรคมรดกภูมิบุตร ซึ่งเป็นอยู่ภายใต้การดูแลของแนวร่วมแห่งชาติ
ก่อนหน้านี้ฮัซบีเคยเป็นวิศวกรก่อนที่จะได้รับเลือกตั้งเป็นสมาชิกสภาผู้แทนราษฎรครั้งแรกจากการเลือกตั้งปี ค.ศ. 2008, ค.ศ. 2013 และ ค.ศ. 2018
นิโคไล ตานาเซียฟ

นิโคไล ตานาเซียฟ (5 พฤศจิกายน ค.ศ. 1945 – 19 กรกฎาคม ค.ศ. 2020) เป็นนักการเมืองจากประเทศคีร์กีซสถาน รู้จักกันในตำแหน่งนายกรัฐมนตรีของประเทศคีร์กีซสถาน ตั้งแต่วันที่ 22 พฤษภาคม ค.ศ. 2002 จนถึงวันที่ 25 มีนาคม ค.ศ. 2005 ภายใต้การปกครองของประธานาธิบดี อัสการ์ อากาเยฟ
ตานาเซียฟ เป็นประธานาธิบดีของคีร์กีซสถานคนแรกที่มีเชื้อชาติรัสเซีย นับตั้งแต่ประเทศคีร์กีซสถานได้รับเอกราช
นอร์แมน เฟกิเดโร

นอร์แมน ซาโล เฟกิเดโร จูเนียร์ (เกิดเมื่อวันที่ 28 มกราคม ค.ศ. 1970) เป็นผู้จัดการและนักฟุตบอลในตำแหน่งกองกลางจากประเทศฟิลิปปินส์
งานฟุตบอล.
เฟกิเดโรเล่นฟุตบอลเป็นเวลา 12 ปี ตั้งแต่ปี ค.ศ. 1989 จนถึงปี ค.ศ. 2001 ซึ่งเล่นในฟุตบอลทีมชาติฟิลิปปินส์ เคยเข้าร่วมการแข่งขันในซีเกมส์ 1991 เฟกิเดโรเป็นครูฝึกฟุตบอลทีมชาติฟิลิปปินส์ ในปี ค.ศ. 2008
ซีซาร์ การ์เซีย

ซีซาร์ พี. การ์เซีย, จูเนียร์ เป็นอธิบดีสำนักงานประสานงานข่าวกรองแห่งชาติจากประเทศฟิลิปปินส์ จบการศึกษาจากโรงเรียนทหารฟิลิปปินส์ในปี ค.ศ. 1970
เมื่อวันที่ 20 สิงหาคม ค.ศ. 2008 การ์เซียได้ลาออกจากตำแหน่งอธิบดีสำนักงานประสานงานข่าวกรองแห่งชาติเนื่องจากโรคไขข้อ
อย่างไรก็ตามในวันที่ 9 กรกฎาคม ค.ศ. 2010 ประธานาธิบดีเบนิกโน อากีโนที่ 3 ได้แต่งตั้งการ์เซียเป็นที่ปรึกษาด้านความมั่นคงแห่งชาติ ในสภาความมั่นคงแห่งชาติ ตั้งแต่วันที่ 9 กรกฎาคม ค.ศ. 2010 จนกระทั่งอากีโนหมดวาระการเป็นประธานาธิบดี
พรรคเยาวชนกัมพูชา

พรรคเยาวชนกัมพูชา เป็นพรรคการเมืองสนับสนุนพรรครัฐบาลของประเทศกัมพูชา ก่อตั้งโดยพิช สโรส รู้จักกันจากการเป็นหนึ่งในพรรคการเมืองที่นำไปสู่การยุบพรรคสงเคราะห์ชาติ ข้อหาล้มล้างรัฐบาลฮุน เซน และเป็น 1 ใน 12 พรรคการเมืองที่เกี่ยวข้องกับปรึกษาหารือในการสร้างโดยนายกรัฐมนตรี ฮุน เซน ซึ่งพรรคเยาวชนกัมพูชามีนโยบายพรรคที่จะเพิ่มโอกาสสร้างงานและการศึกษา โดยมีคำขวัญกว่า "ผลประโยชน์เยาวชน คือเหตุผลของการสร้างพรรค"
อัน กยู-แบ็ก

อัน กยู-แบ็ก (เกาหลี: ; ฮันจา: ; เกิดเมื่อวันที่ 29 เมษายน ค.ศ. 1961) เป็นนักการเมืองจากประเทศเกาหลีใต้ สังกัดพรรคประชาธิปไตยแห่งเกาหลี เป็นสมาชิกสภาแห่งชาติจากจังหวัดทงแจมุน, โซล ตั้งแต่ปี ค.ศ. 2012 และก่อนหน้านี้เป็นสมาชิสภานิติบัญญัติแห่งชาติแบบบัญชีรายชื่อ ต้งแต่ปี ค.ศ. 2008 จนถึงปี ค.ศ. 2012
อันได้รับการแต่งตั้งให้เป็นผู้นำกลุ่มการเมืองใหม่เพื่อประชาธิปไตย ตั้งแต่วันที่ 12 ตุลาคม ค.ศ. 2014 และยังเป็นอยู่ในตำแหน่งนี้ อันได้รับการยกย่องจากพรรคเสรีนิยม ว่าเป็นผู้มีความซื่อสัตย์และซื่อตรง ทุกครั้งคิดเพื่อประเทศชาติเป็นลำดับแรก"안 의원을 추천한 조해진 새누리당 의원은 그에 대해 '성품이 정직하고 바르며 언제나 나라를 먼저 생각한다'고 이유를 설명했다."</ref>
อันเป็นสมาชิกกรรมาธิการกลาโหมแห่งชาติ และเป็นผู้วิพากษ์วิจารณ์นโยบายความมั่นคง เช่น ในปี ค.ศ. 2011 ได้วิพากษ์วิจารณ์การหลบหนีการเกณฑ์ทหารภายใต้การบริหารของอี มย็อง-บัก และในปี ค.ศ. 2015 การลงนามข้อตกลงความร่วมมือหน่วยสืบราชการลับระหว่างประเทศญี่ปุ่นและสหรัฐอเมริกา
พัก แม็ง-วู

พัก แม็ง-วู (เกาหลี: ; อาร์อาร์: "Bak Maeng-u"; เกิดเมื่อวันที่ 6 ธันวาคม ค.ศ. 1951) เป็นนักการเมืองจากประเทศเกาหลีใต้ รู้จักกันในฐานะเป็นนายกเทศมนตรีมหานครอุลซัน ตั้งแต่ปี ค.ศ. 2002 จนถึงปี ค.ศ. 2014 เคยเป็นเลขาธิการพรรคเสรีนิยมเมื่อปี ค.ศ. 2017 ปัจจุบันสังกัดพรรคอนาคตเกาหลี
โยฮันเนิส เบ็ค

โยฮันเนิส เบ็ค เอสเจ (1 พฤศจิกายน ค.ศ. 1922 – 9 พฤษภาคม ค.ศ. 2020) เป็นนักจริยธรรมสังคมชาวเยอรมัน
ชีวิต.
เบ็คได้เข้าร่วมคณะเยสุอิต เมื่อปี ค.ศ. 1948 ภายหลังได้รับการเรียนรู้เกี่ยวกับศาสนศาสตร์ และเมื่อวันที่ 31 กรกฎาคม ค.ศ. 1956 ได้บวชที่วัดเซนต์มิคาเอล ซึ่งอยู่ที่เมืองมิวนิค
เบ็คได้มีส่วนเกี่ยวข้องกับงานอภิบาลและคนงาน และแคมเปญเกี่ยวกับความยุติธรรมทางสังคม และการสอนสังคมคาทอลิก
เบ็คได้เสียชีวิตเมื่อวันที่ 9 พฤษภาคม ค.ศ. 2020 ด้วยวัย 97 ปี ด้วยโรคติดเชื้อไวรัสโคโรนา 2019
เจะ อับดุลละฮ์ มัต นาวี

เจะ อับดุลละห์ มัต นาวี (อักษรยาวี:چيء عبدالله بن مت ناوي) เป็นนักการเมืองจากประเทศมาเลเซ๊ย ปัจจุบันดำรงตำแหน่งเป็นรัฐมนตรีช่วยว่าการกระทรวงเกษตรและอุตสาหกรรมอาหาร ตั้งแต่เมื่อวันที่ 10 มีนาคม ค.ศ. 2020
การเมือง.
เจะ อับดุลละห์ เป็นนสมาชิกสภาแห่งรัฐกลันตัน จากเมืองวาคุฟ บารู เมื่อปี ค.ศ. 2008 และการเลือกตั้งซ่อมเมื่อปี ค.ศ. 2013 ซึ่งเช อับดุลลาห์ได้รับเลือกให้เป็นสมาชิกสภาผู้แทนราษฎร จากเมืองทัมปัต ในการเลือกตั้งเมื่อปี ค.ศ. 2018 ซึ่งลงเลือกตั้งในนามพรรคอิสลามแห่งมาเลเซีย
ซูเกชิโระ เทราตะ

ซูเกชิโระ เทราตะ (เกิดเมื่อวันที่ 19 มิถุนายน ค.ศ. 1940) เป็นผู้ว่าการจังหวัดอะกิตะ เทะระตะเป็นคนจากเมืองโอมาการิ จังหวัดอะกิตะ และจบการศึกษาจากมหาวิทยาลัยวาเซะดะ ลงเลือกตั้งครั้งแรกในปี ค.ศ. 1997 ภายหลังได้รับเลือกตั้งให้เป็นผู้ว่าการจังหวัดอะกิตะ ในปี ค.ศ. 1991
เทราตะได้รับการเลือกตั้งครั้งเป็นราชยมนตรีสภาในปี ค.ศ. 2010 ในระบบแบ่งเขต สังกัดพรรคคุณ ด้วยคะแนน 45,846 คะแนน
ยาน ตัลลินน์

ยาน ตัลลินน์ (เกิดเมื่อวันที่ 14 กุมภาพันธ์ ค.ศ. 1972) เป็นนักโปรแกรมคอมพิวเตอร์และนักลงทุนจากประเทศเอสโตเนีย เป็นที่รู้จักกันในฐานะนักพัฒนาโปรแกรมสไกป์ ในปี ค.ศ. 2002 และฟาสต์แทร็ก/แคซา ในปี ค.ศ. 2000
ตัลลินน์มีส่วนร่วมและเป็นผู้ร่วมก่อตั้งพัฒนาบริษัทบลูมูน และมีส่วนร่วมในการสร้างเกมส์สกายโรดส์
โลเรนโซ อักกวาโรเน

โลเรนโซ อักกวาโรเน (25 กุมภาพันธ์ ค.ศ. 1931 – 24 มีนาคม ค.ศ. 2020) เป็นนักการเมืองและทนายความจากประเทศอิตาลี
เกิดที่เมืองเวนติมิเกลีย จบการศึกษาสาขานิติศาสตร์ และเป็นทนายความและอาจารย์มหาวิทยาลัย อักกวาโรเนเป็นสมาชิกพรรคประชาชนอิตาลี เป็นสมาชิกสภาผู้แทนราษฎร ตั้งแต่ปี ค.ศ. 1994 ซึ่งก่อนหน้านี้เป็นสมาชิกวุฒิสภา ตั้งแต่ปี ค.ศ. 1987
อักกวาโรเนเสียชีวิตด้วยวัย 89 ปี เมื่อวันที่ 24 มีนาคม ค.ศ. 2020 เนื่องจากเป็นโรคติดเชื้อไวรัสโคโรนา 2019 ระหว่างที่มีการระบาดทั่วของไวรัสโคโรนาในประเทศอิตาลี
ฮัน ด็อก-ซู

ฮัน ด็อก-ซู (เกิด 18 มิถุนายน ค.ศ. 1949) เป็นนักการเมืองชาวเกาหลีใต้ อดีตรักษาการประธานาธิบดีและนายกรัฐมนตรีเกาหลีใต้ อดีตรองนายกรัฐมนตรีและรัฐมนตรีว่าการกระทรวงการคลังและเศรษฐกิจ อดีตเอกอัครราชทูตเกาหลีใต้ประจำสหรัฐอเมริกา
การศึกษา.
ฮันจบการศึกษาปริญญาตรี คณะศิลปศาสตร์ สาขาเศรษฐศาสตร์จากมหาวิทยาลัยแห่งชาติโซล ในปี ค.ศ. 1971 และปริญญญาเอก คณะเศรษฐศาสตร์ มหาวิทยาลัยฮาร์วาร์ด ในปี ค.ศ.1984
เอ็ดเวิร์ด เดรก บร็อกแมน

เอ็ดเวิร์ด เดรก บร็อกแมน (20 ธันวาคม ค.ศ. 1793 – 5 พฤศจิกายน ค.ศ. 1858) เป็นทนายความและนักการเมืองจากบริเตนใหญ่ สังกัดพรรควิก 
บร็อกแมนเป็นลูกชายสุดท้ายของบีชบะระ จบการศึกษาด้านการกฎหมายที่อินเนอร์เทมเพิล และจบเนติบัณฑิตในปี ค.ศ. 1819 บร็อกแมนได้รับการเลือกตั้งตั้งแต่ปี ค.ศ. 1847 จนถึงปี ค.ศ. 1857
อัลเบิร์ต การ์เซีย

อัลเบิร์ต เอส. การ์เซีย (Albert S. Garcia; เกิดเมื่อวันที่ 1 กุมภาพันธ์ ค.ศ. 1970) เป็นนักการเมืองจากประเทศฟิลิปปินส์และปัจจุบันเป็นผู้ว่าการจังหวัดบาตานอัน สังกัดพรรคสามัคคีแห่งชาติ นอกจากนี้การ์เซียยังเคยเป็นสมาชิกสภาผู้แทนราษฎรประเทศฟิลิปปินส์ จากจังหวัดบาตานอัน เขต 2 ในปี ค.ศ. 2004 และปี ค.ศ. 2007
ก่อนหน้านี้การ์เซียยังเป็นผู้ว่าการเมืองบาลังกา ตั้งแต่ปี ค.ศ. 1998 จนถึงปี ค.ศ. 2004